SINTEZA
la proiectul hotărârii Guvernului cu privire la aprobarea 
Programului național de reducere a riscurilor de dezastre naturale pentru anii 2026-2030

	Participantul la avizare, consultare publică, expertizare
	Nr.
crt.
	Conținutul obiecției,
propunerii, recomandării, concluziei
	Argumentarea 
autorului proiectului

	
	
	Avizare și consultare publică
	

	
	
	Evaluarea calității și conformității
	

	Cancelaria de Stat
(nr. 21/1-113-10441)
	1. 
	La capitolul Introducere, se recomandă delimitarea clară a sferei de acțiune a Programului față de cea a proiectului Programului național de prevenire și gestionare a situațiilor de urgență și excepționale pentru anii 2026-2030 (în continuare PNPGSUE). Astfel, Programul va aborda dimensiunea reducerii riscurilor naturale, climatice și a celor biologico-sociale, în timp ce aspectele legate de protecția civilă și gestionarea situațiilor excepționale vor fi tratate în PNPGSUE. De exemplu: 
• Descrierea fenomenelor extreme și accentul pe frecvența crescută a evenimentelor meteorologice vor fi reformulate pentru a elimina mențiuni generale precum „situații excepționale” sau „crize”, înlocuindu-le cu formulări specifice precum „riscuri naturale recurente care afectează ecosistemele și mobilitatea populației în zone rurale expuse”, cu trimitere expresă la PNPGSUE.
• În secțiunea care descrie relieful, clima și rețeaua hidrografică, se recomandă eliminarea datelor demografice și economice generale (de exemplu: scădere populație, migrațiune, remitențe), păstrând doar informațiile relevante pentru dezastre naturale, precum „degradarea solurilor și zonelor umede crește expunerea la secetă și inundații, contribuind la migrație climatică în sudul țării”. 
• Se vor elimina referințele generale la Mecanismul UE de Protecție Civilă și Peer Review Report 2023, concentrându-se pe alinierea cu Cadrul Sedai 2015–2030 și documentele sectoriale relevante (Programul național de adaptare la schimbările climatice până în anul 2030 – HG nr. 624/2023, Planurile de Gestionare a Riscului de Inundații – HG nr. 562/2020, etc.). 
• Pentru a reflecta dimensiunea distinctă a situațiilor excepționale cu caracter biologico social, se recomandă includerea în Program a unei subcomponente dedicate riscurilor biologico-sociale, care să abordeze: riscurile epidemiologice emergente, inclusiv bolile infecțioase transmise prin vectori naturali și zoonoze; impactul schimbărilor climatice asupra sănătății publice și biodiversității; precum și mecanismele de cooperare intersectorială între Ministerul Mediului, Ministerul Sănătății și Agenția Națională pentru Siguranța Alimentelor pentru monitorizarea și gestionarea acestor riscuri.
	Se acceptă

	
	2. 
	La Capitolul Analiza Situației, se recomandă revizuirea și sintetizarea conținutului, astfel încât acesta să reflecte strict contextul și riscurile de competența Ministerului Mediului, în concordanță cu Strategia națională de reducere a riscurilor dezastrelor pentru perioada 2024-2030 (HG nr. 804/2024), (în continuare Strategia). Se recomandă excluderea elementelor care depășesc aria de competență a Ministerului Mediului, precum: 
• Descrierea detaliată a sistemului de management al situațiilor excepționale și a rolului Inspectoratul General pentru Situații de Urgență; 
• Analiza pierderilor economice și a efectelor asupra infrastructurii critice; 
• Secțiunile privind pregătirea populației, campaniile de educație civică și intervențiile operative; 
• Referințele la sistemul de avertizare timpurie și comunicare în urgențe; 
• Analiza situațiilor tehnogene deja tratate în PNPGSUE.





În schimb, se recomandă completarea cu: 
• Evaluarea riscurilor climatice, hidrologice, geomorfologice și biologico-sociale (epidemii, contaminări biologice și zoonoze), conform clasificării din Strategie; 
• Integrarea datelor științifice din rapoartele Serviciului Hidrometeorologic de Stat și Agenției de Mediu privind frecvența și intensitatea fenomenelor climatice; 
• Analiza interdependenței dintre degradarea mediului și creșterea vulnerabilității comunităților. 
	Se acceptă parțial
A fost menținut accentul principal pe competențele Ministerului Mediului; totuși, includerea unor referințe intersectoriale (MIRD, infrastructură critică și coordonare cu IGSU) este necesară pentru a oferi o imagine completă a riscurilor naturale și a dependențelor dintre sectoare. Elemente privind infrastructura au fost introduse la solicitarea MIRD și în baza recomandărilor formulate de UNDRR în cadrul cooperării lor privind reziliența infrastructurii critice. În ceea ce privește IGSU, au fost eliminate componentele operaționale, păstrând doar datele statistice relevante pentru riscurile naturale, întrucât acestea reprezintă singura sursă oficială compatibilă cu cerințele Cadrului de la Sendai (număr de situații excepționale naturale și pierderi economice asociate). Informațiile au fost utilizate exclusiv pentru contextualizare și nu dublează conținutul Programului MAI, ci oferă baza necesară pentru analiza riscurilor mediului pe tipuri de hazard.
Programul integrează deja evaluări ale riscurilor climatice, hidrologice, geomorfologice și biologico-sociale, utilizând date oficiale furnizate de SHS, Administrația „Apele Moldovei”, Agenția „Moldsilva”, Agentia de Mediu, ANSP, ANSA și Biroul Național de Statistică. Acești indicatori sectoriali completează tabloul vulnerabilităților structurale specifice mediului și sănătății și permit o analiză coerentă și comparabilă a riscurilor, în conformitate cu bunele practici internaționale și cerințele Cadrului de la Sendai. Datele utilizate sunt cele mai recente disponibile (pana in 2024) și asigură fundamentarea solidă a măsurilor propuse în Program.

	
	3. 
	Se va prezenta legătura Programului cu alte documente de politici sectoriale aflate în curs de implementare sau de elaborare, care abordează probleme conexe: Programul național de adaptare la schimbările climatice până în anul 2030 (HG nr. 624/2023), Programul de management durabil al substanțelor chimice pentru anii 2023-2030 (HG nr. 816/2023), proiectul Programului privind biodiversitatea, etc. Totodată, având în vedere că Strategia stabilește acțiuni orientate spre alinierea cadrului normativ la standardele europene și internaționale în domeniul reducerii riscurilor de dezastre (inclusiv norme antiseismice, siguranța infrastructurii și coduri de construcție), se recomandă completarea părții descriptive a Programului cu o secțiune dedicată armonizării și actualizării cadrului legislativ național, care să reflecte aceste angajamente strategice și să asigure coerența intersectorială. 
	Se acceptă
Proiectul a fost modificat corespunzător.


	
	4. 
	Se recomandă prezentarea cauzelor, efectelor, concluziilor și lecțiilor învățate din implementarea documentelor de politici publice relevante. Problemele identificate vor fi reformulate pe baza cadrului strategic actual, cu accent pe: insuficiența măsurilor bazate pe ecosisteme, fragmentarea responsabilităților instituționale, lipsa integrării riscurilor climatice și biologice în planificarea teritorială și capacitățile limitate de monitorizare, cercetare aplicată și formare profesională continuă în domeniul reducerii riscurilor de dezastre. 
	Se acceptă
A fost tratat transversal în Program.


	
	5. 
	Programul va descrie modul în care riscurile naturale și biologico-sociale ar evolua în lipsa intervenției Guvernului. De exemplu: creșterea frecvenței secetelor, deteriorarea resurselor de apă, accentuarea fenomenelor de eroziune, riscuri epidemiologice pentru faună și populație. 
	Se acceptă

	
	6. 
	În conformitate cu prevederile Strategiei, Programul va fi completat cu direcții privind mobilizarea resurselor private și stimularea investițiilor verzi, inclusiv prin mecanisme de parteneriat public-privat și utilizarea fondurilor climatice, astfel încât să se asigure coerența strategică și sustenabilitatea financiară a măsurilor propuse.
	Se acceptă

	
	7. 
	În vederea identificării și formulării obiectivelor conform tipului de document de politici publice, se recomandă parcurgerea repetată a pct. 18.3. și 18.4. din Regulament și cap. 3.2.3. din Ghid. 
	Se acceptă

	
	8. 
	La capitolul „Obiective generale și specifice”, pentru a evita dublarea informațiilor, se recomandă eliminarea descrierii detaliate a acțiunilor deja prevăzute în Planul de acțiuni. 
	Se acceptă

	
	9. 
	Având în vedere delimitarea competențelor instituționale — domeniul riscurilor naturale și biologico-sociale revenind Ministerului Mediului, iar cel al riscurilor tehnogene fiind gestionat prin Programul național de prevenire și gestionare a situațiilor de urgență și excepționale — Ministerului Afacerilor Interne, se recomandă reformularea obiectivelor generale ale Programului astfel, încât acestea să reflecte viziuni strategice clare și să se concentreze pe prioritizarea eforturilor la nivel de impact în domeniul reducerii riscurilor de dezastru. Totodată, Strategia prevede prin Obiectivul general 5, consolidarea parteneriatelor internaționale și integrarea Republicii Moldova în mecanismele europene de protecție civilă, ONUDRR și alte inițiative multilaterale. Programul abordează această dimensiune doar tangențial, prin referiri la interoperabilitatea cu mecanisme internaționale. Se recomandă introducerea în Program a unui obiectiv general dedicat cooperării internaționale și participării la mecanismele UE și ONU. Prin urmare, se propun următoarele ajustări în formularea obiectivelor generale: Obiectiv general 1: Înțelegerea riscului de dezastre naturale și biologico-sociale, printr-o mai bună cunoaștere a hazardelor, vulnerabilităților și interdependențelor ecosistemice, în vederea fundamentării politicilor publice și a măsurilor de prevenție. 
Obiectiv general 2: Consolidarea capacității de coordonare, cooperare și intervenție a autorităților publice centrale și locale pentru o gestionare integrată a riscurilor naturale, inclusiv prin digitalizare și consolidarea parteneriatelor interinstituționale. 
Obiectiv general 3: Investiții în reducerea riscurilor și consolidarea rezilienței ecosistemelor și infrastructurii de mediu, prin integrarea acestor dimensiuni în politicile sectoriale, inclusiv în agricultură, silvicultură, apă, biodiversitate și soluri, precum și în domenii relevante pentru gestionarea mobilității umane generate de riscuri climatice. 
Obiectiv general 4: Consolidarea pregătirii și capacității de răspuns în situații de dezastre naturale, urmată de o restabilire eficientă și durabilă. 
Obiectiv general 5: Dezvoltarea cooperării internaționale și regionale în domeniul reducerii riscurilor naturale, prin participarea la programe și mecanisme europene, schimb de date și bune practici, precum și armonizarea cadrului normativ național cu standardele UE și ONU. 
	Se acceptă
Obiectivele generale au fost ajustate conform recomandărilor. De asemenea programul și planul de acțiuni a acestuia a fost completat cu Obiectivul general 5: Dezvoltarea cooperării internaționale și regionale în domeniul reducerii riscurilor naturale, prin participarea la programe și mecanisme europene, schimb de date și bune practici, precum și armonizarea cadrului normativ național cu standardele UE și ONU.

	
	10. 
	În baza obiectivelor generale, se recomandă formularea obiectivelor specifice în conformitate cu principiul SMART (specifice, măsurabile, acceptabile, realiste și încadrate în timp), astfel încât acestea să fie clar delimitate de obiectivele stabilite în PNPGSUE și să reflecte particularitățile domeniului mediului. În acest sens, obiectivele specifice vor viza: 
• dezvoltarea bazei de date științifice privind hazardele climatice și biologice; 
• elaborarea și actualizarea hărților de risc pentru fenomene naturale și biologice; 
• crearea cadrului normativ dedicat reducerii riscurilor biologico-sociale (epidemii zoonotice, poluare biologică etc.); 
• promovarea măsurilor de adaptare bazate pe ecosisteme și reabilitarea ecosistemelor degradate. Mai mult ca atât, în contextul dezvoltării sistemului informațional ,,e-Monitorizare”, menționăm importanța respectării criteriului SMART în formularea obiectivelor specifice. 
	Se acceptă
Obiectivele specifice au fost revăzute și reformulate conform principiului SMART.

	
	11. 
	Deși Programul face trimitere la Obiectivele de Dezvoltare Durabilă (ODD), menționând doar ODD 11 și ODD 13, abordarea este una succintă și nu reflectă corelarea cu modificările recente ale Hotărârii Guvernului nr. 953/2022 cu privire la aprobarea cadrului național de monitorizare a implementării Agendei de Dezvoltare Durabilă 2030. Se recomandă revizuirea și completarea Programului în conformitate cu prevederile actualizate ale hotărârii menționate, prin: − extinderea referinței la toate ODD relevante pentru reducerea riscurilor de dezastre, în special: • ODD 3 Asigurarea unei vieți sănătoase și promovarea bunăstării tuturor la orice vârstă; 
• ODD 6 Asigurarea disponibilității și managementului durabil al apei și sanitației pentru toți; 
• ODD 9 Construirea unor infrastructuri reziliențe, promovarea industrializării durabile și încurajarea inovației; 
• ODD 11 Dezvoltarea orașelor și a așezărilor umane astfel încât acestea să fie deschise tuturor, sigure, reziliențe și durabile; 
• ODD 13 Luarea unor măsuri urgente de combatere a schimbărilor climatice și a impactului acestora; 
• ODD 15 Protejarea, restaurarea și promovarea utilizării durabile a ecosistemelor terestre, gestionarea durabilă a pădurilor, combaterea deșertificării și stoparea pierderilor de biodiversitate; − indicarea expresă a țintelor și indicatorilor de monitorizare aferenți acestor obiective, care să reflecte contribuția Programului la implementarea Agendei 2030; − integrarea acestor corelări în logica de intervenție a Programului, inclusiv la nivelul obiectivelor specifice, rezultatelor așteptate și indicatorilor de performanță. 
	Se acceptă
Analiza detaliată a contribuției proiectului la obiectivele Agendei de Dezvoltare Durabilă 2030 a fost inclusă la Capitolul III.

	
	12. 
	Proiectul va stabili indicatori de monitorizare care vor include indicatori de impact – asociați obiectivelor generale, indicatori de rezultat – asociați obiectivelor specifice, indicatori de resurse prezentați în partea de analiză și de produs asociați acțiunilor. Indicatorii vor fi formulați cu respectarea principiilor: relevanță, dezagregare, inteligibilitate, accesibilitate și claritate și vor conține valori de referință. Pentru o prezentare mai clară și mai accesibilă, se recomandă prezentarea indicatorilor în formă tabelară, cu indicare cel puțin a următorului conținut: indicatorii, valoarea de referință, valoarea țintă intermediară, valoarea țintă finală sursa/furnizor de date.
	Se acceptă
Proiectul a fost modificat corespunzător.
La Capitolul III au fost incluși Indicatorii de impact – asociați obiectivelor generale. 
La Capitolul IV au fost incluși sub formă tabelară (tabelul nr. 21) indicatorii de rezultat- asociați obiectivelor specifice.
Indicatorii de resurse și de produs – asociați acțiunilor, sunt prezentați în planul de acțiuni privind implementarea programului.

	
	13. 
	Programul prezintă estimări generale ale costurilor, însă nu sunt detaliate subprogramele bugetare. Se recomandă completarea capitolului „Costuri” prin includerea estimărilor financiare detaliate pentru întreaga perioadă de implementare a Programului, acoperind fiecare an prevăzut, precum și alocările pe subprograme și categorii de cheltuieli. 
	Se acceptă
Proiectul a fost modificat corespunzător.


	
	14. 
	Estimarea costurilor se va realiza în conformitate cu prevederile Legii finanțelor publice și responsabilității bugetar-fiscale nr. 181/2014, precum și cu indicațiile metodologice și normativele emise de Ministerul Finanțelor. În acest context, se recomandă utilizarea Ghidului metodologic privind estimarea costurilor acțiunilor aferente procesului de aderare la Uniunea Europeană, aprobat prin Ordinul Cancelariei de Stat nr. 89/20222. Se recomandă structurarea cheltuielilor pe obiective specifice, surse de finanțare și ani, conform tabelului de mai jos.
	Se acceptă
Proiectul a fost completat cu Tabelul nr. 22, care are structura Tabelului nr.5 din Ghidul cu privire la planificarea strategică.

	
	15. 
	Capitolul Proceduri de monitorizare, evaluare și raportare, se va completa expres cu frecvența și data prezentării rapoartelor de evaluare intermediară și finală a Programului în adresa Guvernului. De asemenea, se vor menționa metodele și instrumentele care vor fi utilizate pentru colectarea datelor și informațiilor necesare, în baza cărora vor fi întocmite rapoartele, procesul prin care acestea vor fi consultate și aprobate, precum și procedurile de revizuire a intervențiilor planificate conform concluziilor și recomandărilor incluse în rapoarte. Mai mult ca atât, se vor include prevederi privind obligativitatea publicării rapoartelor pe site-ul web oficial al ministerului.
	Se acceptă
Capitolul IX. Proceduri de monitorizare, evaluare și raportare, a fost completat.
Frecvența și data prezentării rapoartelor de progres anuale, de evaluare intermediară și finală a Programului a fost indicată în proiectul hotărârii de Guvern, pct. 3., cât și în Capitolul IX al Programului. 
Prevederi privind obligativitatea publicării rapoartelor pe site-ul web oficial al ministerului au fost menționate la pct. 302 din Program.

	
	16. 
	Capitolul Autorități și instituții responsabile, se va completa cu informația privind autoritățile/instituțiile cu responsabilități de implementare și descrierea rolului fiecăreia în realizarea Programului (în special a celor prevăzute în Planul de acțiuni), fapt ce va contribui și la eficientizarea procesului de raportare și monitorizare. 
	Se acceptă
Capitolul VIII. Autorități și instituții responsabile de implementare, a fost completat.

	
	17. 
	Programul nu oferă o descriere detaliată și clară a procesului de consultare sau a modului în care rezultatele acestora au fost integrate în Program. Documentul urmează a fi completat cu detalii privind mecanismul de consultare publică a documentului, cine sunt părțile interesate și care a fost instrumentul de implicare a acestora la fundamentarea acțiunilor propuse (exemplu: focus-grup, masă rotundă, interviu, sondaj, chestionar, ședința grupului de lucru etc.).
	Se acceptă
Proiectul Programului la Capitolul I a fost completat cu referințe privind desfășurarea ședințelor de consultări publice.


	
	18. 
	Planul de acțiuni aferent implementării Programului, necesită revizuire pentru a exclude acțiunile și indicatorii care fac referire la „situații de urgență” sau la activități de răspuns operațional general, delimitându-se clar de domeniul protecției civile. Totodată, acesta urmează să includă măsuri dedicate reducerii riscurilor de dezastre naturale și biologico-sociale, în conformitate cu prevederile Strategiei și cu delimitarea competențelor instituționale stabilite. De exemplu: 
• Obiectivul General 1 — acțiunile 1.2.1–1.2.3 (campanii de informare, materiale educaționale, rețele de voluntariat) trebuie revizuite pentru a elimina referințele la „comportament adecvat în caz de dezastru” și „pregătire pentru intervenție”, concentrându-se pe campanii de conștientizare privind prevenirea eroziunii solurilor și migrația climatică în 10 raioane expuse secetei. 
• În mod similar, acțiunile 1.1.3–1.1.4 (hărți de risc multi-hazard) trebuie să excludă integrarea cu sistemele de alertă generală și să se concentreze pe hărți geospațiale pentru vulnerabilități ecologice, cum ar fi zonele umede expuse inundațiilor. 
• Obiectivul General 2 — acțiunea 2.2.1 (participare la CNMC și Platforma Națională) va fi eliminată complet, deoarece implică mecanisme de urgență generală. Se vor păstra doar acțiunile 2.3.1–2.3.3, referitoare la punctul focal RRD și dezvoltarea capacităților instituționale, precizând „desemnare punct focal pentru riscuri naturale în Ministerul Mediului”. În cadrul acțiunii 2.1.2, se va exclude participarea la convenții internaționale cu focus pe urgențe generale (de exemplu: UNDRR), limitând referințele la convențiile climatice relevante (UNFCCC, UNCCD). 
• Obiectivul General 4 — acțiunile 4.1.1 (planuri sectoriale de pregătire și răspuns) și 4.2.2 (sistem de avertizare timpurie interoperabil cu MD-ALERT) vor fi eliminate, întrucât se suprapun cu cele prevăzute în PNPGSUE. Acțiunea 4.2.1 (modernizarea Serviciului Hidrometeorologic de Stat) se va menține exclusiv pentru componenta de prognoze climatice naturale. Acțiunea 4.3.1 (metodologii post-dezastru) va fi limitată la evaluarea rapidă a daunelor ecosistemice cauzate de secetă și inundații, excluzând activitățile de reconstrucție generală. În acest sens, Planul de acțiuni va fi revizuit etapizat, prin analizarea fiecărei acțiuni în parte, pentru a asigura alinierea la obiectivele Programului, eliminarea suprapunerilor cu PNPGSUE și focalizarea exclusivă pe reducerea riscurilor naturale, climatice și biologico sociale.
	Se acceptă
Planul de acțiuni a fost modificat corespunzător.

	
	19. 
	Totodată, Planul de acțiuni urmează a fi modificat/ajustat în conformitate cu prevederile pct.19 din Regulament:  Se va asigura că toate acțiunile sunt prioritare și reflectă reformele propuse în sector. Vor fi evitate acțiunile recurente sau intermediare, care sunt executate lunar sau anual de către autoritățile publice (de exemplu: acțiunea 2.3.1. Desemnarea unui punct focal RRD în cadrul Ministerului Mediului). Se va asigura sincronizarea acțiunilor din Program cu acțiunile din strategiile sectoriale de cheltuieli. Se recomandă revizuirea și reformularea denumirilor acțiunilor, astfel încât acestea să fie corelate cu indicatorii propuși și să exprime clar rezultatul concret urmărit. De exemplu: acțiunea 1.1.5. Contribuirea la elaborarea unei metodologii complementare de evaluare și gestionare a riscurilor de dezastre naturale, în conformitate cu atribuțiile CNMC și în corelare cu metodologia națională prevăzută la Art. 7 din Legea 184/2025 privind managementul situațiilor de criză. Acțiunea va asigura coerența cadrului sectorial DRR cu metodologia națională de risc, evitând suprapunerea responsabilităților și sprijinind aplicarea concretă a acesteia în domeniul reducerii riscurilor de dezastre naturale, este formulată prea general și nu evidențiază în mod explicit rezultatul așteptat. Este necesară precizarea clară a scopului și a produsului final al acțiunii — de exemplu, „Elaborarea propunerilor sectoriale pentru integrarea riscurilor naturale în metodologia complementară de evaluare și gestionare a riscurilor de dezastre naturale”. Se va sigura estimarea costurilor pentru toate acțiunile care nu au fost costificate cu excluderea indicării valorii „zero” în lipsa unei estimări financiare justificate. Costurile estimate urmează a fi corelate cu programele/subprogramele bugetare. De asemenea, se vor indica sursele de finanțare. La coloana „Costuri de implementare”, se recomandă revizuirea unității de măsură din „lei” în „mii lei”, pentru a reflecta corect scala valorilor și a elimina neconcordanțele, urmând ca această ajustare să fie reflectată atât în partea descriptivă a Programului, cât și în Nota de fundamentare. Pentru a delimita instituțiile responsabile de implementarea Programului de alți actori cheie, Planul de acțiuni va fi completat cu o coloană suplimentară: „Co executori”, care va include toate părțile implicate în realizarea obiectivelor Programului. Pentru a asigura claritatea și lizibilitatea documentului, se recomandă înlocuirea abrevierilor utilizate în coloana „Instituție responsabilă” (precum: ANRCTI, CNMC, IGSU) cu denumirile complete ale instituțiilor respective. Indicatorii de monitorizare urmează a fi revizuiți și formulați într-o manieră mai clară și aplicată, astfel încât să asigure o corelare directă cu acțiunile respective și să permită evaluarea gradului de realizare, a rezultatelor obținute și a respectării termenelor stabilite. Indicatorii trebuie exprimați într-o formă măsurabilă și verificabilă, pentru a reflecta progresul real al implementării. De exemplu, pentru acțiunea 4.1.1 Consolidarea planificării sectoriale de prevenire, pregătire și răspuns la dezastre climatice și de mediu, indicatorul de monitorizare se recomandă a fi reformulat în formă de rezultat concret – „Ghid metodologic elaborat”. Aceeași ajustare este necesară și pentru alte acțiuni, pentru a asigura uniformitatea și claritatea sistemului de monitorizare. - Se va indica un rând distinct, care va reflecta costul total estimat pentru întreaga perioadă de implementare a Programului. 
	Se acceptă
Planul de acțiuni a fost modificat corespunzător.

	
	20. 
	Proiectul documentului de politici publice va fi ajustat la recomandările sus expuse și promovat în conformitate cu prevederile Regulamentului și a Legii nr. 100/2017 cu privire la actele normative.
	Se acceptă.
Proiectul a fost modificat corespunzător.


	
	21. 
	Până la prezentarea proiectului Programului Cancelariei de Stat spre înregistrare și examinare în cadrul ședinței secretarilor generali ai ministerelor, în conformitate cu prevederile Regulamentului Guvernului aprobat prin Hotărârea Guvernului nr. 610/2018, se recomandă examinarea și coordonarea acestuia de către Direcția coordonare politici publice și integrare europeană din cadrul Ministerului Mediului. 
	Se acceptă.
Proiectul a fost prezentat spre examinare și coordonat de către Direcția coordonare politici publice și integrare europeană din cadrul Ministerului Mediului.

	Ministerul Finanțelor
(nr. 05-17/231/1529)
	22. 
	...se consideră oportună simplificarea formulării și referințelor tehnice la mecanisme bugetare sau la termeni specifici finanțelor publice, pentru a menține coerența și relevanța textului în raport cu domeniul său de aplicare. În acest context intervenim cu anumite propuneri asupra proiectului de Program: 
La compartimentul 1. ”Introducere”, la punctul ,,1.2. Cadrul legislativ și politic relevant”, la aliniatul 8, textul ,,resurselor bugetare naționale” de substituit cu textul ,,tuturor resurselor”. 
	
Se acceptă.


	
	23. 
	La compartimentul 2. „Analiza situației”, la punctul ,,2.6.1. Profilul secetei in Republica Moldova - Studiu de caz”, la compartimentul ,,Vulnerabilitate, expunere și capacitate de adaptare în sectorul forestier”, la aliniatul 3, textul ,,acordarea de subvenții” de substituit cu textul ,,alocarea mijloacelor”, iar textul ,,bugetarea multianuală a lucrărilor” se va substitui cu textul ,,planificarea și alocarea resurselor financiare pentru lucrările”. 

În tabelul „Matrice DRR – Riscuri, vulnerabilități și masuri legate de secetă în sectorul forestier”, textul ,,Subfinanțare cronică a sectorului” se propune de substituit cu textul ,,Resurse financiare limitate alocate sectorului”, iar textul ,,Bugetarea multianuală strategică” se va substitui cu textul ,,Planificarea și alocarea resurselor financiare”, iar cuvântul ,,Subvenții” de substituit cu cuvântul ,,Mijloace”. 

La subcompartimentul „Impactul socio-economic al secetei asupra sectorului ape”, la aliniatul 2, textul ,,bugete centrale” de substituit cu textul ,,alocații adiționale”. În tabelul „Măsuri recomandate pentru combaterea secetei în sectorul energiei”, textul ,,Subvenții pentru gospodării” se propune de substituit cu textul ,,Susținerea gospodăriilor”. Totodată, din tabele cu propunerile de Măsuri recomandate RRDN și de adaptare, măsurile ,, Subvenții pentru irigare eficientă” (pag. 45) și ,,-Subvenții pentru practici anti-eroziunile și acces la tehnologii verzi” (pag. 62), de revizuit prin prisma excluderii termenului de subvenții, deoarece nu este clar temeiul legal. De asemenea, din tabelul „ Măsuri recomandate pentru reducerea riscului de grindină mare” de exclus textul ,,cu subvenții și stimulente”.

 La punctul ,,2.7.1. Cadrul normativ”, la tabelul ,,Acte normative relevante pentru reducerea riscurilor de dezastru în sectorul mediu și domenii conexe” se propune excluderea textului „Legii nr. 181/2014 finanțelor publice și responsabilității bugetar-fiscale” întrucât aceasta stabilește cadrul general al procesului bugetar, fără a conține prevederi specifice privind integrarea cheltuielilor destinate reducerii riscurilor de dezastre”. Totodată se propune completarea cu textul „Ordinului Ministerului Finanțelor nr. 124/2023 pentru aprobarea Setului metodologic privind elaborarea, aprobarea și modificarea bugetului, care conține elemente ce pot facilita integrarea cheltuielilor pentru reducerea riscurilor de dezastre în procesul de planificare bugetară, prin corelarea obiectivelor sectoriale cu prioritățile naționale de dezvoltare durabilă și reziliență”. 

	Se acceptă.









Se acceptă.









Se acceptă.











Se acceptă.


	
	24. 
	La compartimentul 3. „Obiective generale și specifice”, la punctul 3.2. „Obiective specifice”, Acțiunea 1.3.1. „Crearea unui mecanism de finanțare a cercetării aplicate privind riscurile climatice și de mediu în parteneriat cu instituții academice și autorități publice (sau consolidare daca acesta exista)” se propune de reformulat cu următorul cuprins: ,,Promovarea cercetării aplicate privind riscurile climatice și de mediu prin parteneriate între instituții academice și autorități publice”, deoarece în varianta propusă de autor, accentul acțiunii nu este pe crearea unui instrument financiar nou, ci pe implementarea efectivă a activităților de cercetare aplicată prin apeluri de proiecte și parteneriate existente. 

	Se acceptă.


	
	25. 
	La compartimentul 4. „Indicatori de monitorizare”, la aliniatul 2, textul ,,bugetul estimativ” de substituit cu textul ,,costul de implementare”, în concordanță cu anexa Programului. 

	Se acceptă.


	
	26. 
	La compartimentul 6. „Costuri” se oferă o imagine generală a costurilor pentru perioada 2026- 2030 (113,3 milioane lei), bazată pe Planul de acțiuni și contribuțiile asistenței externe, dar insuficientă pentru fundamentarea bugetară efectivă. Analiza capitolului evidențiază mai multe insuficiențe de ordin structural și bugetar, precum: - Lipsa corelării, atât al Programului cât și a Planului de acțiuni vizat, cu Cadrul bugetar pe termen mediu; - Nu sunt specificate proporțiile bugetului de stat vs. asistență externă, lipsa acestor informații creează incertitudine privind sustenabilitatea financiară; - Costurile nu sunt detaliate pe piloni (ex. prevenire, pregătire, răspuns, reconstrucție), ceea ce limitează analiza cost-beneficiu și prioritizarea acțiunilor; - Scăderea abruptă a alocărilor după 2027 sugerează o dependență puternică de finanțări externe temporare, fără asigurarea unei continuități bugetare de stat. Pentru îmbunătățirea capitolului „Costuri”, se recomandă specificarea informației privind estimarea resurselor financiare și non-financiare necesare pentru implementarea fiecărui obiectiv specific în parte, corelate cu programele/subprogramele bugetare, cu indicarea resurselor financiare planificate pentru perioada următoare, în conformitate cu prevederile Cadrului bugetar pe termen mediu și a resurselor financiare estimate pentru perioada care excedează Cadrul bugetar pe termen mediu la momentul aprobării programului, precum și indicarea resurselor disponibile din partea partenerilor de dezvoltare, precum și prezentarea expresă a relevanței Programului cu proiecte investiționale asociate Agendei de reforme din Planul de creștere al Republicii Moldova 2025–2027, aprobată prin Hotărârea Guvernului nr.260/2025. Capitolul necesită a fi completat cu o notă privind constrângerile bugetare, ca spre exemplu: “Implementarea Programului este condiționată de limitele de cheltuieli aprobate anual în cadrul bugetului de stat și de disponibilitatea asistenței externe mobilizate prin acorduri de cooperare.”
	Se acceptă.














Se acceptă.












Se acceptă.
Constrîngerile financiare sunt reflectate în cap. VII, Riscuri de Implementare. 

	Ecocontact
(nr. 1152 din 11.02.2026)

	27. 
	Consolidarea Programului printr-o prezentare mai clară a modului în care obiectivele specifice și acțiunile prevăzute contribuie direct și integrat la realizarea fiecărui obiectiv general al SNRRD, inclusiv prin evidențierea logicii de intervenție și a legăturilor dintre diferitele componente ale Programului. O astfel de clarificare ar întări rolul Programului ca document de politici publice de implementare a Strategiei și ar spori coerența, transparența și evaluabilitatea intervențiilor propuse.



	Se acceptă.


	
	28. 
	O parte semnificativă a conținutului actual al Capitolului III este plasată necorespunzător din punct de vedere metodologic, întrucât elemente ce țin de trasabilitatea strategică, corelarea cu politici publice și documente de politici publice, alinierea la Agenda 2030 și mecanismele ODD, ar trebui relocate în Capitolul Introducere (potrivit pct. 18.1 din Regulamentul cu privire la planificarea strategică). Capitolul III ar trebui să fie concentrat exclusiv pe enunțarea clară a obiectivelor generale (potrivit pct. 18.3) și pe dezvoltarea obiectivelor specifice, formulate SMART (potrivit pct. 18.4), pentru a asigura coerență, rigoare metodologică și conformitate cu Regulamentul privind planificarea strategică.
	Se acceptă.
Informația a fost transferată la Cap.I

	
	29. 
	Reformularea Obiectivului specific 1.1 pentru a respecta pe deplin principiile SMART, precum și divizarea Obiectivului specific 1.1 în obiective mai focalizate și ușor de monitorizat; clarificare expresă că INDS are rol de suport tehnic și infrastructural, nu de coordonare a politicilor RRD; completarea indicatorilor cu elemente de utilizare și impact; formalizarea mecanismelor de coordonare și guvernanță a datelor RRD; consolidarea și clarificarea integrării riscurilor biologico-sociale în sistemul național de evaluare a riscurilor

	Nu se acceptă. 
Obiectivul general nr.1 a fost reformulat conform avizului CS

	
	30. 
	Completarea Obiectivului specific 1.2 cu: (i) recunoașterea comunităților ca parteneri activi în prevenție și reducerea riscurilor; (ii) integrarea explicită a legăturii dintre mediu și riscurile de dezastre, inclusiv rolul ecosistemelor sănătoase; (iii) stabilirea unor criterii clare de selecție a raioanelor și planuri de replicare a rețelelor de voluntariat; (iv) asigurarea participării efective și feedback-ului comunitar în toate activitățile de educație și campanii; (v) măsuri de incluziune socială, pentru a proteja grupurile cele mai vulnerabile; (vi) corelarea activităților cu politicile locale de mediu, planificarea teritorială și deciziile de prevenție.
	Se acceptă.

	
	31. 
	Completarea obiectivului specific 1.3 și a paragrafelor aferente cu prevederi privind mecanismele de transfer și diseminare a rezultatelor cercetării către autoritățile publice locale, comunități și organizațiile societății civile, stabilirea unor criterii de relevanță și aplicabilitate pentru selecția proiectelor de cercetare finanțate, asigurarea implicării actorilor locali în definirea temelor de cercetare, precum și introducerea unor principii de acces deschis la date, interoperabilitate și transparență în funcționarea platformei naționale de colaborare științifică și în procesul de valorificare a recomandărilor generate pentru politicile publice.
	Se acceptă.

	
	32. 
	Obiectivul 2: pentru a deveni pe deplin operațional și evaluabil, este necesară o clarificare suplimentară a rezultatelor așteptate pe fiecare direcție, o definire mai precisă a mecanismelor de coordonare și digitalizare și întărirea cadrului de monitorizare a performanței, dincolo de simpla existență formală a structurilor.
	Nu se acceptă.
Aspectele menționate sunt deja reflectate în conținutul Obiectivului general 2 și în direcțiile de acțiune prevăzute în program (pct. 211–213). Documentul descrie explicit măsuri privind alinierea cadrului legislativ și instituțional, consolidarea coordonării interinstituționale și utilizarea instrumentelor digitale pentru schimbul de date și luarea deciziilor bazate pe dovezi.

De asemenea, obiectivul prevede instituționalizarea reducerii riscurilor de dezastre prin desemnarea punctelor focale, clarificarea responsabilităților și dezvoltarea capacităților instituționale la nivel central și teritorial.

	
	33. 
	Pentru a crește relevanța și eficiența OS 2.1, propunem următoarele completări:
- introducerea unor mecanisme clare de participare publică și consultare cu ONG-uri și comunități locale în procesul de elaborare și implementare a ghidurilor și planurilor
PASEC;
- integrarea explicită a soluțiilor bazate pe natură și a măsurilor de prevenție ecologică în actualizarea HG 864/2020, 562/2020 și 55/2023;
- stabilirea unor indicatori de impact și rezultate, nu doar de produs, pentru a monitoriza reducerea riscurilor și creșterea rezilienței la nivel local;
- clarificarea modului de utilizare a recomandărilor rezultate din evaluarea cadrului legislativ și instituțional (acțiunea 2.1.1) pentru a sprijini implementarea concretă a politicilor de prevenție și adaptare la schimbările climatice;
- asigurarea că integrarea mobilității umane și nexusul migrație–mediu–climă este reflectată nu doar în documente, ci și în măsuri concrete de protecție a comunităților și planificare locală.
	Se acceptă.

	
	34. 
	Pentru a spori eficiența și relevanța OS 2.2, recomandăm:
- implicarea activă a ONG-urilor și a comunităților locale în grupurile tehnice, platformele de coordonare și în definirea planurilor de răspuns, pentru a asigura o abordare participativă și multisectorială reală.
- integrarea explicită a dimensiunii de mediu în toate mecanismele interinstituționale și platformele de coordonare, prin monitorizarea ecosistemelor, identificarea riscurilor ecologice și promovarea soluțiilor bazate pe natură.
- introducerea unor indicatori de impact calitativi și de rezultate, care să măsoare eficiența coordonării interinstituționale și contribuția acesteia la reducerea riscurilor și creșterea rezilienței comunităților.
- -asigurarea interoperabilității și accesului deschis la date pentru ONG-uri, comunități și autorități locale, astfel încât schimbul de informații să sprijine prevenția, răspunsul rapid și planificarea adaptativă.
- consolidarea legăturii între prevenția biologico-socială și gestionarea mediului, prin includerea expertizei de mediu în toate sesiunile de formare și mecanismele de alertă rapidă.
	Se acceptă.

	
	35. 
	Pentru a crește relevanța și eficiența OS 2.3, recomandăm:
- introducerea unor mecanisme de monitorizare și evaluare a aplicării cunoștințelor și atribuțiilor punctelor focale, nu doar de livrare a instruirilor;
- asigurarea participării continue a comunităților locale în colectarea datelor și în planificarea și evaluarea intervențiilor, astfel încât citizen monitoring să devină un instrument activ de prevenție;
- stabilirea unor indicatori de impact calitativi, care să măsoare aplicarea efectivă a cunoștințelor dobândite în reducerea riscurilor și integrarea RRD în decizii și politici
publice;
- integrarea explicită a soluțiilor bazate pe natură și a prevenției ecologice în instruiri, planuri și module MOOC;
- planificarea unei strategii de actualizare și mentenanță pentru MOOC și modulele de instruire, pentru a menține relevanța conținutului până în 2030.
	Se acceptă.

	
	36. 
	Pentru a crește eficiența și caracterul operational OG 3, se recomandă clarificarea rolului distinct al Programului RRD față de politicile sectoriale existente, formularea mai explicită a rezultatelor așteptate, consolidarea cadrului de monitorizare și definirea criteriilor RRD, detalierea integrării dimensiunii sociale și a mobilității umane în intervențiile de mediu. În lipsa acestor clarificări, există riscul ca obiectivul să rămână predominant declarativ, fără a produce schimbări sistemice măsurabile în reducerea riscurilor de dezastre.
	Se acceptă.

	
	37. 
	Pentru a spori eficiența și relevanța OS 3.1, recomandăm:
- implicarea activă a comunităților locale și ONG-urilor în planificarea și monitorizarea proiectelor de restaurare, inclusiv în stabilirea zonelor prioritare și a obiectivelor anuale;
- introducerea unor indicatori de impact calitativi, care să măsoare efectele restaurării asupra reducerii riscurilor naturale, retenției apei, prevenției eroziunii și beneficiilor socioeconomice pentru comunități;
- clarificarea mecanismelor de coordonare intersectorială, astfel încât intervențiile forestiere să fie integrate coerent cu agricultura, apa, solul și biodiversitatea;
- asigurarea sustenabilității ecologice a restaurării prin monitorizarea adaptării speciilor autohtone la stres climatic și întreținerea ecosistemelor restaurate;
- extinderea analizei serviciilor ecosistemice la mai multe raioane și integrarea rezultatelor în planurile locale și sectoriale de management al riscurilor;
- promovarea unor mecanisme de finanțare inovative și participative, inclusiv implicarea sectorului privat și comunităților, cu reguli clare de transparență și raportare.
În concluzie, OS 3.1 este esențial pentru consolidarea rezilienței ecosistemelor și reducerea riscurilor de dezastre naturale și biologico-sociale. Totuși, eficiența sa depinde de participarea comunităților, coordonarea intersectorială, monitorizarea impactului și sustenabilitatea ecologică
a intervențiilor. Implementarea recomandărilor de mai sus va asigura că obiectivul generează beneficii reale și durabile atât pentru mediu, cât și pentru comunitățile vulnerabile.
	Se acceptă.

	
	38. 
	Pentru OS 3.2 expunem următoarele recomandări:
- implicarea activă a comunităților și ONG-urilor în identificarea zonelor prioritare, implementarea și monitorizarea proiectelor de restaurare;
- introducerea unor indicatori de impact ecologic și social, care să măsoare efectele intervențiilor asupra reducerii riscurilor de inundații, biodiversității, retenției apei și cobeneficiilor socio-economice;
- asigurarea monitorizării ecologice pe termen lung și a întreținerii ecosistemelor restaurate, pentru a garanta sustenabilitatea proiectelor;
- elaborarea unei viziuni/strategii de extindere a intervențiilor la nivel național, pentru ca lecțiile învățate din siturile pilot să fie replicate eficient;
- integrarea rezultatelor studiului și a intervențiilor pilot în planificarea și politicile naționale de gestionare a bazinelor hidrografice și adaptare climatică, pentru a maximiza impactul transformator.
	Se acceptă.

	
	39. 
	Pentru OS 3.3, expunem următoarele recomandări:
- asigurarea participării active și continue a fermierilor și comunităților rurale în toate etapele proiectelor, inclusiv monitorizare participativă și ajustarea practicilor pe baza feedbackului local;
- introducerea indicatorilor de impact ecologic și socio-economic (ex.: reducerea eroziunii, retenția apei, productivitate agroecologică, biodiversitate) pentru a evalua eficiența intervențiilor;
- detalierea mecanismelor de implementare și monitorizare a stimulentelor financiare,
inclusiv verificarea respectării condiționalităților de mediu și climă;
- elaborarea unei strategii/viziuni de extindere și replicare a intervențiilor demonstrative la
nivel național, pentru a maximiza efectul transformator al Programului;
- integrarea rezultatelor studiilor și intervențiilor pilot în politicile agricole și de mediu, inclusiv în planurile locale de RRD și adaptare la schimbările climatice.
	Se acceptă.

	
	40. 
	Obiectivul specific 4.1 este justificat și necesar, însă formularea sa actuală pune accent excesiv pe modernizarea infrastructurii tehnice, fără a clarifica suficient guvernanța, integrarea instituțională și utilizarea efectivă a datelor în procesele de avertizare și răspuns. Pentru a evita suprapunerile instituționale și riscul unor investiții fragmentate, obiectivul necesită o delimitare mai clară a rolurilor, completarea cu indicatori orientați spre rezultate și o abordare explicită a interoperabilității și sustenabilității sistemului național de avertizare timpurie.
	 Se ia act. 

	
	41. 
	Obiectivul 4.2 este relevant și necesar, dar poate fi consolidat prin:
- delimitarea clară a responsabilităților instituționale, atenționarea asupra faptului că succesul depinde de mecanisme operaționale și fluxuri de lucru clar agreate între toate părțile, precum și de monitorizarea respectării termenelor și procedurilor digitale;
- introducerea de indicatori calitativi și cantitativi care să reflecte eficiența, aplicarea și impactul intervențiilor;
- detalierea mecanismelor pentru includerea și protecția grupurilor vulnerabile;
- clarificarea sustenabilității resurselor și capacității operaționale pe termen lung;
- consolidarea coordonării între instituții pentru a evita fragmentarea și duplicarea eforturilor.
	Se acceptă.

	
	42. 
	Pentru Obiectivele 5.1; 5.2; 5.3 se recomandă definirea clară a fluxurilor de implementare și a rolurilor fiecărei instituții, inclusiv pentru raportarea către partenerii internaționali și integrarea rezultatelor în planurile sectoriale interne.
	Se ia act.

	
	43. 
	Recomandăm completarea sistemului de monitorizare cu
- indicatori de impact și eficiență, nu doar de realizare;
- mecanisme clare de coordonare, validare și responsabilitate finală pentru date;
- o mai bună reflectare a dimensiunii teritoriale și a grupurilor vulnerabile;
- corelarea explicită a indicatorilor cu reducerea demonstrabilă a riscurilor și cu reziliența ecosistemelor și comunităților.
Fără aceste ajustări, există riscul ca sistemul de monitorizare să ofere o imagine formal pozitivă a progresului, fără a reflecta pe deplin capacitatea reală a Programului de a reduce riscurile naturale și biologico-sociale pe termen lung
	Se ia act.
Indicatorii actuali ai Programului sunt elaborați conform Hotărârii Guvernului nr. 386/2020 și Ghidului metodologic aferent, grupându-se în indicatori de impact, rezultat și produs, cu responsabilități clare, valori țintă și furnizori de date definiți. Modificarea propusă ar complica nejustificat sistemul de monitorizare, riscând fragmentarea responsabilităților și întârzierea implementării, fără a adăuga valoare semnificativă, întrucât obiectivele generale și specifice deja includ dimensiunea socială, teritorială și principiul LNOB.

	
	44. 
	Se constată că Capitolul V „Impact” nu reflectă în mod suficient cerințele pct. 18.6, întrucât:
– nu descrie distinct și explicit efectele pe termen mediu ale Programului;
– nu corelează impactul declarat cu indicatorii de rezultat și de impact ai Programului și ai Strategiei;
– nu asigură atribuibilitatea clară a impactului Programului;
– nu integrează analiza impactului din perspectiva egalității de gen.
În această formă, Capitolul V necesită completare și reformulare pentru a asigura conformitatea cu Regulamentul și pentru a permite evaluarea obiectivă a impactului Programului în cadrul mecanismelor de monitorizare și evaluare prevăzute.
	Se ia act.
Capitolul V respectă cadrul general al impactului Programului, evidențiind direcțiile strategice și efectele anticipate, însă impactul pe termen mediu și corelarea cu indicatorii existenți sunt deja incluse conceptual prin legătura cu indicatorii de impact și rezultat detaliați în Capitolul IV. Modificarea propusă riscă să transforme textul într-o analiză fragmentată sau redundantă, fără a adăuga claritate măsurabilă, întrucât atribuția efectelor programului și dimensiunea evaluabilă sunt deja stabilite prin mecanismele de monitorizare și raportare existente, conform HG 386/2020.

	
	45. 
	Capitolul VI „Costuri”, oferă o imagine detaliată a necesarului financiar și a distribuției acestuia pe obiective specifice, nivelul ridicat al costurilor neacoperite, dependența accentuată de finanțarea externă și lipsa unei delimitări clare între resursele din CBTM și cele aferente perioadei ulterioare afectează conformitatea deplină cu cerințele pct. 18.7 din Regulament.
Se impune consolidarea Capitolului VI prin clarificarea surselor de finanțare pentru costurile neacoperite, întărirea legăturii dintre prioritățile strategice și alocările bugetare și prezentarea explicită a sustenabilității financiare a Programului pe termen mediu.
	Se ia act.
Deși Capitolul VI oferă o estimare detaliată a costurilor și surselor de finanțare, există vulnerabilități semnificative în sustenabilitatea financiară a Programului: dependența majoră de asistența externă pentru investițiile tehnice (OS 4.1), subfinanțarea obiectivelor instituționale critice (OS 1.3, 2.3, 5.1–5.3) și lipsa unei delimitări clare între resursele CBTM și cele aferente perioadei 2029–2030. În această formă, propunerea nu asigură conformitatea completă cu pct. 18.7 din Regulament, riscând ca implementarea să fie afectată de incapacitatea de acoperire a costurilor neacoperite și de dezechilibre între investițiile tehnice și consolidarea capacității instituționale.

	I AVIZARE

	Cancelaria de Stat

 Nr. 21/1-69-4905 din 30.04.2026
	46. 
	
 La proiectul hotărârii Guvernului: Se constată că subpunctele 2) și 3) ale pct. 2 sunt formulate fragmentat, ceea ce afectează coerența și claritatea prevederii. În consecință, punctul menționat urmează a fi revizuit prin reformularea coerentă a subpunctelor. Totodată, se va exclude sintagma „precum și la solicitare”, întrucât aceasta nu instituie un mecanism clar, previzibil și verificabil de monitorizare.
	Se acceptă

	
	47. 
	La proiectul hotărârii Guvernului: În capitolul „Analiza situației” sunt incluse informații privind rolul și responsabilitățile instituțiilor, care nu corespund conținutului acestui capitol. Se recomandă relocarea acestora în capitolul „Autorități și instituții responsabile”, în vederea respectării structurii documentelor de politici publice conform Regulamentului.
Totodată, analiza situației este extinsă și predominant descriptivă, ceea ce diminuează caracterul strategic al documentului. Aceasta nu evidențiază suficient de clar problemele prioritare și lacunele de politici.
Se recomandă revizuirea și sintetizarea conținutului, prin:
- eliminarea elementelor descriptive generale;
- păstrarea exclusivă a informațiilor relevante pentru riscurile naturale și biologico-sociale;
- structurarea analizei pe cauze, efecte și lacune de politici;
- includerea unei sinteze clare a problemelor care justifică intervenția publică.
	Se acceptă
Proiectul a fost revizuit și ajustat conform recomandărilor formulate. Informațiile referitoare la rolurile și responsabilitățile instituțiilor au fost relocate în capitolul „Autorități și instituții responsabile”. Totodată, capitolul „Analiza situației” a fost sintetizat și restructurat, prin eliminarea elementelor descriptive generale, păstrarea exclusivă a informațiilor relevante pentru riscurile naturale și biologico-sociale, evidențierea cauzelor, efectelor și lacunelor de politici, precum și includerea unei sinteze clare a problemelor care justifică intervenția publică.

	
	48. 
	Subsecțiunea privind cadrul normativ conține o enumerare extinsă a actelor normative, fără evidențierea contribuției acestora la realizarea obiectivelor Programului. Se recomandă selectarea actelor relevante și prezentarea rolului acestora într-o manieră sintetică, cu accent pe valoarea adăugată pentru intervențiile propuse.
Deși Programul face referire la documente de politici din domenii conexe, corelarea acestora cu obiectivele și intervențiile propuse nu este suficient explicită. Se recomandă consolidarea coerenței strategice, inclusiv pentru domenii precum sănătatea publică, agricultura și dezvoltarea teritorială, prin evidențierea contribuției concrete la realizarea obiectivelor Programului.
Se va asigura verificarea și redarea corectă a denumirii actelor normative, conform surselor oficiale (de exemplu: sintagma „HG nr. 562/2020 cu privire la Planurile de gestionare a riscului de inundații pentru districtele bazinelor Nistru și Dunărea–Prut și Marea Neagră” se va substitui cu denumirea corectă „HG nr. 562/2020 cu privire la aprobarea Planurilor de gestionare a riscului de inundații”).
	Se acceptă
Subsecțiunea privind cadrul normativ a fost sintetizată prin selectarea actelor normative relevante și evidențierea succintă a rolului acestora în susținerea obiectivelor și intervențiilor prevăzute de Program. De asemenea, a fost consolidată corelarea documentelor de politici din domeniile conexe, inclusiv sănătatea publică, agricultura și dezvoltarea teritorială, prin evidențierea contribuției concrete a acestora la realizarea obiectivelor Programului. Totodată, a fost efectuată verificarea și actualizarea denumirilor actelor normative, acestea fiind redate în conformitate cu formulările oficiale din sursele normative în vigoare.

	
	49. 
	Programul nu reflectă corelarea actualizată cu modificările Hotărârii Guvernului nr. 953/2022 cu privire la aprobarea cadrului național de monitorizare a implementării Agendei de Dezvoltare Durabilă 2030. Se recomandă actualizarea acestei corelări, inclusiv ajustarea indicatorilor și a țintelor relevante (de exemplu: țintele 1.5.1, 1.5.2, 1.5.3, 13.1, 15.4).
Se constată dublarea informației privind corelarea cu Obiectivele de Dezvoltare Durabilă (de exemplu: sbpct. 181 - 183). Se recomandă consolidarea acesteia într-o singură secțiune, pentru evitarea redundanței și îmbunătățirea clarității documentului.
Legătura dintre analiza situației și obiective nu este suficient evidențiată, nefiind prezentat explicit modul în care problemele identificate sunt reflectate în obiectivele Programului.
Se recomandă consolidarea acestei corelări prin asigurarea unei legături logice și directe între problemele identificate și rezultatele urmărite.
	Se acceptă
A fost actualizată corelarea Programului cu prevederile Hotărârii Guvernului nr. 953/2022 privind cadrul național de monitorizare a implementării Agendei de Dezvoltare Durabilă 2030, inclusiv prin revizuirea indicatorilor și a țintelor relevante. Totodată, informațiile privind corelarea cu Obiectivele de Dezvoltare Durabilă au fost consolidate într-o singură secțiune, în vederea eliminării redundanțelor și sporirii clarității documentului.

	
	50. 
	Totodată, se constată că unele obiective generale sunt formulate într-o manieră descriptivă și includ elemente de intervenție, ceea ce afectează claritatea și delimitarea acestora.
De exemplu: Obiectivul general 1 „Înțelegerea riscului de dezastre naturale și biologico-sociale...”.
Se recomandă reformularea acestuia în termeni de rezultat, de tipul: „Îmbunătățirea sistemului național de evaluare și analiză a riscurilor de dezastre naturale și biologico-sociale, în vederea fundamentării deciziilor de politici publice.”
De asemenea, o parte din obiectivele specifice nu întrunesc pe deplin criteriile SMART, ceea ce poate îngreuna monitorizarea implementării Programului.
De exemplu: Obiectivul specific 1.1 „Până în anul 2030, Ministerul Mediului și gestionarii de risc consolidează sistemul național integrat de date geospațiale (INDS) prin elaborarea și actualizarea hărților climatice, de risc și multi-hazard pentru toate tipurile de riscuri naturale și biologico-sociale identificate în PNRRDN 2030”.
Reformulare propusă: „Consolidarea, până în anul 2030, a sistemului național integrat de date geospațiale prin dezvoltarea și actualizarea seturilor de date și a hărților de risc pentru principalele tipuri de riscuri naturale și biologico-sociale.”
Se recomandă revizuirea tuturor obiectivelor, astfel încât acestea să fie formulate în termeni de rezultate măsurabile, cu indicarea clară a termenelor și, după caz, a valorilor țintă.
Mai mult, se constată neconcordanțe între obiectivele formulate în diferite secțiuni ale Programului (capitolele „Obiective generale și specifice”, „Indicatori de monitorizare” și Planul de acțiuni).
În acest context, se va asigura uniformizarea obiectivelor generale și specifice la nivelul întregului document, precum și corelarea acestora în toate secțiunile relevante, în vederea asigurării coerenței și consistenței Programului.
	Se acceptă

Obiectivele generale au fost reformulate astfel încât să fie exprimate în termeni de rezultate urmărite, evitând includerea elementelor descriptive sau a intervențiilor specifice. De asemenea, obiectivele specifice au fost reevaluate prin prisma criteriilor SMART, fiind revizuite pentru a asigura formularea clară a rezultatelor măsurabile, indicarea termenelor de realizare și, după caz, definirea valorilor-țintă relevante. Totodată, au fost eliminate neconcordanțele identificate între diferitele secțiuni ale Programului

	
	51. 
	Indicatorii de monitorizare (Tabelul nr. 21), sunt formulați neuniform și, în forma actuală, nu permit evaluarea rezultatelor și impactului Programului, fiind orientați preponderent spre activități. Aceștia sunt ambigui, lipsesc unități de măsură clare, iar valorile de referință și țintele nu sunt fundamentate metodologic.
Se impune revizuirea integrală a indicatorilor, astfel încât:
- să reflecte rezultate și impact;
- să fie corelați direct cu obiectivele;
- să includă unități de măsură clare, valori de referință și ținte cuantificabile.
De exemplu: indicatorul „numărul raioanelor în care se desfășoară anual activități de informare” poate fi reformulat în termeni de rezultat, precum „ponderea populației din zonele vulnerabile informată privind riscurile de dezastre (%)”, cu stabilirea unei valori de referință și a unei ținte clare.
	Se acceptă 
Indicatorii de monitorizare (Tabelul nr. 21) au fost revăzuți pentru a: 
- reflecta rezultate și impact;
- fi corelați direct cu obiectivele;
- include unități de măsură clare, valori de referință și ținte cuantificabile.

	
	52. 
	Referitor la componenta financiară, se constată lipsa unei corelări clare între costul total estimat al Programului și distribuția anuală a acestuia, întrucât suma totală indicată nu corespunde cu totalul anual agregat.
Se recomandă revizuirea capitolului financiar prin:
- prezentarea explicită a costului total;
- asigurarea concordanței cu costurile acțiunilor;
- corelarea cu planificarea bugetară pe întreaga perioadă de implementare.
	Se acceptă

	
	53. 
	Capitolul „Autorități și instituții responsabile” necesită a fi completat prin includerea listei exhaustive a instituțiilor implicate și descrierea clară a rolurilor acestora, cu delimitarea funcțiilor (coordonare, implementare, monitorizare și raportare).
Capitolul „Proceduri de monitorizare, evaluare și raportare” se va completa cu:
- frecvența și termenele de raportare;
- descrierea mecanismului de colectare și validare a datelor;
- mecanismul de revizuire a Programului;
- prevederi privind transparența (publicarea rapoartelor).
	Se acceptă parțial 
Capitolul „Autorități și instituții responsabile” a fost ajustat. 
Capitolul „Proceduri de monitorizare, evaluare și raportare”  a fost îmbunătățit cu toate ca acesta deja conține frecvența și termenii de raportare, descrierea mecanismului de colectare și validare a datelor cît și transparența.  

	
	54. 
	Referințele la actele normative vor respecta prevederile art. 55 alin. (5) din Legea nr. 100/2017, inclusiv indicarea completă a actelor și a elementelor structurale relevante (de exemplu: sintagma „Strategia dezvoltării durabile a sectorului forestier nr. 350/2001” va fi completată cu actul de aprobare, respectiv „aprobată prin Hotărârea Guvernului nr. …”).
Totodată, în conformitate cu art. 54 alin. (1) din Legea nr. 100/2017, utilizarea abrevierilor pentru denumiri sau termeni este admisă numai după explicarea acestora la prima mențiune în text (de exemplu: „UNDRR”, „UNICEF”, „RRD”).
	Se acceptă
Referințele la actele normative au fost verificate și completate.

	
	55. 
	La Planul de acțiuni:
Se reiterează necesitatea asigurării estimării costurilor pentru toate acțiunile, conform perioadei de implementare a Programului (de exemplu: acțiunile 2.3.1, 2.3.2).
Costurile estimate vor fi corelate cu programele și subprogramele bugetare, iar sursele de finanțare vor fi indicate explicit.
Se recomandă corelarea costurilor cu termenele de realizare (de exemplu: la acțiunea 1.1.6 – sunt planificate costuri pentru anul 2029, însă termenul de realizare este stabilit pentru anul 2028).
Pentru fiecare acțiune se va indica termenul limită de finalizare (de exemplu: acțiunile 1.2.1, 4.2.2, 4.2.4).
Pentru a delimita instituțiile responsabile de implementarea Programului de alți actori-cheie, coloana „Instituții responsabile/ co-executori” urmează a fi divizată în două coloane separate: „Instituții responsabile” și „Co-responsabili”.
Totodată, în rubrica „Instituții responsabile” se vor exclude entitățile care nu se află în subordinea Guvernului, acestea urmând a fi desemnate în calitate de parteneri în colaborare cu care vor fi realizate acțiunile propuse. Se va ține cont că aceste autorități publice sunt autonome și nu pot fi obligate de Guvern să execute anumite sarcini. În consecință, Guvernul nu poate verifica executarea acestora și nu dispune de pârghii pentru a impune realizarea lor.
	Se acceptă parțial 
Pentru acțiunile 2.3.1, 2.3.2 nu au fost prevăzute costuri suplimentare, întrucât ele vizează desemnarea/nominalizarea punctelor focale în cadrul autorităților și instituțiilor relevante, activitate care va fi realizată în limita atribuțiilor funcționale ale personalului desemnat și a resurselor administrative existente, fără a genera necesități financiare distincte din bugetul Programului.

	
	56. 
	Totodată, Planul de acțiuni va include exclusiv acțiuni care reflectă intervențiile și reformele propuse în domeniul reducerii riscurilor de dezastre naturale. Se vor exclude acțiunile cu caracter recurent sau operațional, care țin de activitatea curentă a autorităților publice.
De asemenea, nu se acceptă includerea acțiunilor care țin de alte politici sectoriale și nu au o legătură directă cu domeniul reducerii riscurilor de dezastre naturale.
De exemplu, acțiunea 3.3.1 „Elaborarea raportului de lecții învățate privind implementarea HG nr. 864/2020…”, nu prezintă relevanță pentru obiectivele Programului, fiind aferentă unui document de politici publice din domeniul agriculturii. Aceasta nu contribuie la realizarea rezultatelor urmărite în domeniul reducerii riscurilor de dezastre naturale. Mai mult, actul normativ vizat este deja expirat, ceea ce accentuează lipsa de oportunitate a includerii acestei acțiuni în Plan.
În consecință, se va exclude această acțiune, precum și orice alte acțiuni similare care nu au legătură directă cu obiectivele Programului.
	Se acceptă

acțiunea 3.3.1 a fost eliminată 

	
	57. 
	În vederea asigurării asumării, fezabilității și implementării efective a acesteia, fiecare acțiune atribuită unei autorități publice va fi coordonată în prealabil cu instituția vizată.
Indicatorii de monitorizare vor fi revizuiți astfel încât să fie clari, măsurabili și corelați direct cu rezultatele acțiunilor (de exemplu: acțiunea 5.2.1).
Se recomandă uniformizarea formulării indicatorilor de monitorizare. Pentru actele normative indicatorii vor fi formulați uniform („Lege adoptată”, „Ordin emis”), evitând utilizarea unor formulări diferite pentru același tip de rezultat.
	Se ia act 
Toate acțiunile incluse în Planul de acțiuni au fost discutate și agreate în prealabil cu instituțiile specializate și autoritățile implicate, în cadrul procesului de elaborare și consultare a Programului, fapt ce asigură asumarea acestora, precum și fezabilitatea implementării măsurilor propuse.

	
	58. 
	La Nota de fundamentare:
Se recomandă actualizarea Notei de fundamentare în conformitate cu versiunea revizuită a Programului, inclusiv completarea argumentării privind fundamentarea financiară.
În final, exprimăm disponibilitatea de a discuta în regim de lucru și de a conveni de comun acord asupra conținutului Programului și propunerilor formulate în prezentul aviz, în scopul asigurării calității documentului de politici elaborat.
	

	Agenția Geodezie, Cartografie și Cadastru
nr. 36/01-06/611 din 05.05.2026
	59. 
	Constatăm o neconcordanță de structură la pct. 2 subpct. 2) și 3) din hotărâre, care afectează claritatea normei. În vederea asigurării coerenței și cursivității textului, se propune comasarea acestora și reformularea după cum urmează: „2) vor prezenta anual Ministerului Mediului, până la 10 februarie, precum și la solicitare, rapoarte privind gradul de realizare a acțiunilor incluse în Planul nominalizat.”
	Se acceptă 
pct 2 și 3 din HG au fost reformulate. 

	
	60. 
	Observăm o eroare de numerotare a subpunctelor la pct. 2 și pct. 3 din proiectul hotărârii. Astfel, la pct. 2 sunt utilizate subpunctele 1), 2), 3), iar la pct. 3 numerotarea continuă cu 4), 5), 6), în loc să fie reluată. În conformitate cu regulile de tehnică legislativă prevăzute de Legea nr. 100/2017 cu privire la actele normative, numerotarea subpunctelor se reia la fiecare punct distinct. În acest sens, propunem ca, la pct. 3,
numerotarea subpunctelor să fie corectată, după cum urmează: 1), 2), 3). Corectarea propusă asigură respectarea normelor de tehnică legislativă și contribuie la claritatea și
coerența structurii actului normativ.
	Observația se acceptă parțial. 
Menționăm că prevederile art. 52 alin. (2) și (3) din Legea nr. 100/2017 cu privire la actele normative reglementează numerotarea consecutivă a punctelor și posibilitatea divizării acestora în subpuncte, în scopul asigurării interpretării corecte și aplicării comode a actului normativ. Totodată, legea nu conține o prevedere expresă care să stabilească obligația reluării numerotării subpunctelor în cadrul fiecărui punct distinct al dispozitivului.

	
	61. 
	În cuprinsul hotărârii constatăm o eroare, ce ține de utilizarea incorectă a cazului genitiv. Astfel, sintagma „implementarea Programul național de reducere...” este formulată eronat. În vederea respectării normelor limbii române și asigurării corectitudinii juridico-lingvistice a textului, se propune reformularea acesteia după cum urmează: „implementarea Programului național de reducere a riscurilor de dezastre
naturale pentru anii 2026–2030”.
	Se acceptă

	
	62. 
	În cuprinsul pct. 2 din hotărâre există o abatere de la normele de punctuație, unde este utilizat în mod eronat un spațiu înaintea semnului „:”, în sintagma „Autoritățile și instituțiile publice responsabile :”. În vederea respectării normelor limbii române și a rigorilor de tehnică legislativă, se propune eliminarea spațiului înaintea semnului de punctuație.
	Se acceptă 
Text reformulat, abatere eliminată 

	
	63. 
	Constatăm utilizarea neuniformă și eronată a abrevierii denumirii Programului național în cuprinsul proiectului hotărârii. Astfel, deși titlul oficial este „Programul național de reducere a riscurilor de dezastre naturale pentru anii 2026–2030”, abreviat corect „PNRRDN”, în text este utilizată în mod repetat forma incompletă „PNRRD” (de exemplu: „elaborarea și operaționalizarea PNRRD 2030 în Republica Moldova”, „identificate în PNRRD”). În vederea asigurării coerenței terminologice și a corectitudinii juridice a actului normativ, recomandăm uniformizarea abrevierii pe întreg parcursul documentului, prin utilizarea exclusivă a formei corecte „PNRRDN 2030”.
	Se acceptă 

	
	64. 
	În pct. 5 din Program observăm utilizarea unei referințe temporale imprecise în cuprinsul proiectului hotărârii, și anume sintagma „anului curent” din formularea: „Platforma Globală pentru Reducerea Riscului de Dezastre 2025, care a avut loc între 2–6 iunie a anului curent la Geneva”. Având în vedere caracterul normativ al actului și faptul că acesta produce efecte și după momentul adoptării, utilizarea unei referințe relative în timp este inadecvată și poate genera ambiguități. În vederea asigurării clarității și stabilității normei, se propune înlocuirea sintagmei „anului curent” cu o
referință temporală exactă, după cum urmează: „Platforma Globală pentru Reducerea Riscului de Dezastre 2025, care a avut loc în perioada 2–6 iunie 2025, la Geneva”.
	Se acceptă

	
	65. 
	Recomandăm revizuirea integrală a proiectului hotărârii sub aspect redacțional și tehnico-legislativ, prin asigurarea utilizării consecvente a diacriticelor pe tot parcursul documentului, corectarea erorilor gramaticale și de formatare, precum și sistematizarea abrevierilor prin includerea unei liste distincte a acestora (de exemplu:
OIM, IP AN, UNRG, DRR, DRM, ZAE, TX10p, FD, WSDI, CSDI) și utilizarea consecventă în text a formelor abreviate după prima definire a termenilor, precum și definirea separată a termenilor utilizați în text, dezastru (conform CRED), risc, hazard.
	Se acceptă

	
	66. 
	Recomandăm revizuirea fig. 10 de la pagina 20, întrucât aceasta nu conține în mod complet și clar descrierea categoriilor de terenuri, fapt ce afectează înțelegerea
corectă a conținutului ilustrat și necesită ajustarea corespunzătoare a elementelor explicative.
	Nu se acceptă. 
Figura 10 dupa ajustare (9) a fost inclusă cu scopul de a ilustra ponderea semnificativă a terenurilor agricole în structura fondului funciar național și, implicit, gradul ridicat de expunere a economiei Republicii Moldova, în special a sectorului agricol, la efectele secetei. În contextul analizei prezentate în această secțiune, mesajul principal urmărit este evidențierea faptului că suprafețele agricole reprezintă peste 70% din fondul funciar național, ceea ce justifică vulnerabilitatea ridicată a producției agricole la variabilitatea condițiilor meteorologice și necesitatea consolidării măsurilor de adaptare.

	
	67. 
	Este necesară clarificarea și uniformizarea terminologiei utilizate în text prin (i) diferențierea explicită a geoportalelor deținute de AGCC, respectiv Geoportalul INDS, destinat creării și actualizării metadatelor, și geoportalul tematic GEODATA, destinat exclusiv publicării datelor spațiale, precum și (ii) înlocuirea consecventă a sintagmei „date geospațiale” cu „date spațiale”, în conformitate cu art. 2 din Legea nr. 254/2016 cu privire la infrastructura națională de date spațiale, asigurând astfel corelarea cu cadrul normativ național aplicabil.
	Se acceptă
Sintagma „date geospațiale” a fost înlocuită cu „date spațiale”

	
	68. 
	În pct. 195 recomandăm completarea prevederilor prin integrarea geoportalului tematic al Serviciului Hidrometeorologic de Stat cu geoportalul tematic al AGCC,
GEODATA, în vederea asigurării interoperabilității și coerenței datelor spațiale. Subsecvent, la Tabelul 22 de la pagina 122, completarea expresă a acestuia prin  introducerea unei coloane distincte care să indice instituțiile responsabile și coresponsabile, pentru o mai bună claritate a distribuirii atribuțiilor.
	Se ia act.
Pct. 195 a fost exclus în cadrul procesului de ajustare a Programului, ca urmare a recomandărilor Cancelariei de Stat de a reduce caracterul descriptiv al documentului și de a păstra exclusiv informațiile relevante la nivel strategic. Detaliile tehnice privind integrarea și interoperabilitatea platformelor și geoportalurilor tematice depășesc nivelul de reglementare specific Programului

	
	69. 
	Propunem reformularea pct. 147, în sensul înlocuirii textului „Direcții de acțiune în Program includ INDS (sistem geo-spațial integrat)” cu formularea „Direcțiile de acțiune în Program includ alinierea la infrastructura națională de date spațiale (date spațiale integrate)”, în vederea asigurării coerenței terminologice cu cadrul normativ aplicabil și a unei exprimări clare și corecte din punct de vedere juridic.
	Se acceptă 
Modificarea se regasește urmare a ajustării la pct. 230.

	
	70. 
	Recomandăm revizuirea complexă a indicatorilor, obiectivelor și formulărilor aferente din Tabelul de la pct. 187, Tabelul 21 și Tabelul 22, precum și din obiectivul
specific 1.1 din Anexa 1 a Programului, în vederea asigurării coerenței terminologice și alinierii la cadrul privind infrastructura națională de date spațiale, după cum urmează:
(i) reformularea indicatorului de impact în sensul „Proporția tipurilor de riscuri naturale și biologico-sociale reprezentate prin seturi de date spațiale și hărți digitale integrate în INDS”; (ii) reformularea valorii de referință pentru anul 2025 în „Date spațiale privind riscurile naturale și biologico-sociale, integrate parțial/limitat în INDS”; (iii) reformularea țintei pentru anul 2030 în „100% din riscurile naturale și biologico-sociale identificate în PNRRDN 2030 sunt reprezentate prin seturi de date spațiale și hărți digitale integrate în INDS”; (iv) reformularea obiectivului specific 1.1 în sensul: „Până în anul 2030, Ministerul Mediului și gestionarii de risc creează și mențin datele spațiale privind riscurile naturale și biologico-sociale și le integrează în infrastructura națională de date spațiale, elaborează și actualizează hărțile digitale
climatice, de risc și multi-hazard pentru toate tipurile de riscuri identificate în PNRRDN 2030 și consolidează infrastructura națională de date spațiale”, prevederi aplicabile corespunzător și tabelelor 21 și 22 ale Programului; precum și (v) la Tabelul 21 (pct. 269), reformularea valorii țintă pentru anul 2030 în „Date spațiale privind riscurile naturale și biologico-sociale, integrate în infrastructura națională de date spațiale și descrise prin metadate pe Geoportalul INDS”, cu excluderea AGCC din categoria furnizorilor de date, întrucât aceasta asigură doar funcționarea Geoportalului
INDS și serviciile de acces la date, fără a avea rol de furnizor al acestora.
	Se acceptă parțial.
Modificările au fost operate cu referire la indicatorii de monitorizare și valorile de referință.
În vederea alinierii la recomandările privind formularea obiectivelor de politici publice, obiectivul specific a fost revizuit prin eliminarea nominalizării exprese a instituțiilor responsabile, acestea fiind indicate în mod corespunzător în Planul de acțiuni și în secțiunile dedicate implementării Programului.

	
	71. 
	Redacția din proiect a pct. 190 urmează a fi revizuită integral prin prisma prevederilor din Legea nr. 254/2016 cu privire la infrastructura națională de date spațiale, în sensul înlocuirii termenului „gestionată” cu „coordonată”, precum și a clarificării naturii juridice și funcționale a infrastructurii naționale de date spațiale (INDS), prin precizarea că aceasta nu reprezintă un portal derivat din geodata.gov.md, ci un sistem complex care include metadate, seturi de date spațiale, servicii de date spațiale, tehnologii de rețea, acorduri de colaborare și mecanisme de coordonare instituțională. Totodată, propunem reformularea textului aferent integrării platformei clima.gov.md în INDS, în sensul reflectării faptului că aceasta se realizează în cadrul infrastructurii existente, contribuind la consolidarea unui sistem coerent, transparent și accesibil de date spațiale privind riscurile de mediu, precum și înlocuirea formulării „Evoluat din portalul geodata.gov.md….. local și sectorial.” cu o exprimare care să
evidențieze corect rolul INDS de infrastructură integratoare, asigurând interoperabilitatea, standardizarea metadatelor și accesul centralizat la date relevante, în sprijinul procesului decizional la nivel național, local și sectorial.
	Se ia act. 
Menționăm că secțiunea la care se face referire a fost revizuită integral (269-271) în cadrul procesului de ajustare a Programului, în vederea reducerii nivelului de detaliere tehnică și menținerii caracterului strategic al documentului. În consecință, formulările care au generat observațiile respective nu se mai regăsesc în versiunea actuală a Programului.

	
	72. 
	În pct. 193 se propune reformularea conținutului acestuia după cum urmează. Textul „Coordonarea tehnică a infrastructurii și interoperabilității datelor geospațiale va fi realizată prin INDS, coordonată de către Agenția Geodezie, Cartografie și Cadastru (AGCC), în calitate de administrator al geoportalului oficial al datelor geospațiale. În exercitarea acestui rol, AGCC asigură standardizarea, armonizarea metadatelor, interoperabilitatea și integrarea tehnică a layere-lor tematice aferente abordării multi-risc, fără a prelua atribuții de elaborare sau coordonare a politicilor publice în domeniul reducerii riscurilor de dezastre.” să fie substituit cu textul „Coordonarea tehnică a infrastructurii și interoperabilității datelor spațiale va fi realizată prin INDS, coordonată de AGCC, care acționează ca posesor și deținător al geoportalului oficial Sistemul informațional geografic de stat „Geoportalul infrastructurii naționale de date spațiale” (Geoportal INDS). Geoportal INDS reprezintă sistemul informațional geografic de stat care asigură accesul unificat la seturile de date spațiale prin intermediul metadatelor ce descriu datele spațiale și serviciile de rețea create și gestionate de entitățile publice. AGCC va exercita acest rol,
în baza Hotărârii Guvernului nr. 663/2023 cu privire la Sistemul informațional geografic de stat „Geoportalul infrastructurii naționale de date spațiale”. Totodată, se propune ca sintagma „vor fi publicate prin INDS” să fie reformulată în „vor fi publicate și descrise prin metadate pe Geoportalul INDS”, în vederea utilizării unei terminologii tehnico-juridice unitare și corecte.
	Se ia act. 
Menționăm că secțiunea la care se face referire a fost revizuită integral (269-271) în cadrul procesului de ajustare a Programului, în vederea reducerii nivelului de detaliere tehnică și menținerii caracterului strategic al documentului. În consecință, formulările care au generat observațiile respective nu se mai regăsesc în versiunea actuală a Programului.

	
	73. 
	În pct. 272, subpunct 3), lit. a), se propune reformularea textului în următoarea redacție: „Crearea, menținerea și partajarea datelor spațiale privind riscurile naturale și biologico-sociale pentru analiza și cartografierea riscurilor și integrarea acestora în infrastructura națională de date spațiale”, în vederea asigurării unei exprimări clare și corelate cu terminologia utilizată în cadrul Programului. Totodată, în pct. 286, recomandăm excluderea subpunctului 14), întrucât linia de finanțare respectivă nu este relevantă pentru implementarea Programului.
	Se acceptă
Ajustat in noua redacție pct. 314, subpunct 3), lit. a). corespunzător pct. 328, subpunct14)

	
	74. 
	Considerăm necesară revizuirea Acțiunii 1.1.1 „Elaborarea sau actualizarea hărților de risc geospațiale pentru toate dezastrele naturale identificate în PNRRDN 2030” din Planul de Acțiuni, având în vedere că elaborarea hărților digitale presupune, în mod necesar, o etapă prealabilă de identificare, creare, actualizare și structurare a seturilor de date spațiale aferente fiecărui tip de risc, în conformitate cu competențele
instituționale stabilite prin Hotărârea Guvernului nr. 458/2017 pentru aprobarea responsabilităților entităților publice privind seturile de date spațiale. Totodată, recomandăm completarea compartimentului indicatori de monitorizare cu indicatori relevanți, precum „seturi de date spațiale create, actualizate și partajate”, în vederea asigurării unei evaluări obiective a progresului implementării. De asemenea, la rubrica instituții responsabile se propune excluderea Agenției Geodezie, Cartografie și Cadastru, având în vedere că aceasta exercită rolul de coordonator al INDS, fără atribuții de entitate responsabilă direct în crearea sau gestionarea seturilor de date spațiale, acestea revenind entităților publice competente potrivit cadrului normativ
aplicabil.
	Se acceptă parțial.
S-a completat indicatorii și s-a clarificat rolul instituțional al AGCC.
Acțiunea 1.1.1 este formulată la nivelul rezultatului urmărit – elaborarea sau actualizarea hărților de risc geospațiale. Activitățile privind identificarea, crearea, actualizarea și structurarea seturilor de date spațiale reprezintă etape tehnice inerente procesului de elaborare a acestor hărți și sunt realizate în conformitate cu responsabilitățile stabilite prin Hotărârea Guvernului nr. 458/2017. Includerea expresă a acestora în Planul de acțiuni ar conduce la un nivel excesiv de detaliere, depășind caracterul strategic al documentului de politici publice.

	
	75. 
	Acțiunea „1.1.3 Consolidarea sistemului național integrat de date geospațiale prin elaborarea sau actualizarea hărților climatice, a riscurilor naturale și biologicosociale” din Planul de Acțiuni urmează a fi revizuită, în vederea corelării acesteia cu atribuțiile Agenției Geodezie, Cartografie și Cadastru și cu rolul INDS, după cum urmează: „Consolidarea infrastructurii naționale de date spațiale, asigurând accesul
la seturile de date spațiale privind riscurile naturale și biologico-sociale, prin publicarea acestora pe un geoportal tematic și descrierea metadatelor pe Geoportalul INDS”.
	Se acceptă parțial. 
Se consideră oportună clarificarea rolului AGCC și al Infrastructurii Naționale de Date Spațiale (INDS), în conformitate cu atribuțiile stabilite de cadrul normativ aplicabil. Totodată, nu se acceptă substituirea integrală a acțiunii propuse, întrucât formularea actuală urmărește un rezultat de politică publică – consolidarea sistemului național integrat de date spațiale prin elaborarea sau actualizarea hărților climatice și a hărților de risc. Activitățile privind publicarea datelor și descrierea metadatelor pe Geoportalul INDS reprezintă măsuri tehnice de implementare și nu reflectă integral obiectivul și rezultatul urmărit prin această acțiune.

	
	76. 
	Totodată, la indicatorii de monitorizare aferenți se propune includerea expresă a indicatorului „Geoportal INDS actualizat (metadate create, actualizate, publicate și validate)”, în vederea asigurării unei monitorizări clare și măsurabile a implementării acțiunii. La rubrica instituții responsabile se propune includerea entităților publice care
au atribuții de creare și menținere a datelor spațiale privind riscurile naturale și biologico-sociale, precum și de integrare a acestora în infrastructura națională de date spațiale, conform competențelor stabilite prin cadrul normativ aplicabil. De asemenea, recomandăm corelarea aspectului financiar al acțiunii respective cu măsurile de politici promovate de AGCC în contextul Cadrului Bugetar pe Termen Mediu (CBTM) 2027– 2029.
	Se acceptă parțial 
Indicatorii de monitorizare ai Programului sunt orientați spre rezultatele și produsele urmărite prin acțiunile prevăzute, și nu spre activități tehnice specifice funcționării unor sisteme informaționale. Indicatorul propus – „Geoportal INDS actualizat (metadate create, actualizate, publicate și validate)” – reflectă procese operaționale aferente administrării INDS și nu permite evaluarea directă a rezultatului urmărit prin acțiune, respectiv elaborarea și actualizarea hărților climatice și a hărților de risc. Monitorizarea acestor activități tehnice urmează a fi realizată în cadrul mecanismelor instituționale specifice de gestionare a INDS.
Lista instituțiilor responsabile a fost revizuită pentru a reflecta competențele stabilite prin cadrul normativ aplicabil
Corelarea financiară a acțiunii este realizată în conformitate cu resursele estimate și programele bugetare ale instituțiilor responsabile. Totodată, întrucât acțiunea nu presupune măsuri investiționale distincte promovate de AGCC, nu se consideră necesară reflectarea explicită a acesteia în contextul măsurilor bugetare specifice ale AGCC din CBTM 2027–2029.

	Agenţia Naţională pentru Siguranţa Alimentelor 
Nr.05-2282 din 28 aprilie 2026
	77. 
	Agenția Națională pentru Siguranța Alimentelor a examinat proiectul de hotărâre cu privire la aprobarea Programului național de reducere a riscurilor de dezastre naturale pentru anii 2026-2030 (număr unic 384/MM/2026), și conform competențelor funcționale comunică următoarele.
1. La figura 49 se propune excluderea pestei porcine africane, în considerarea faptului că aceasta nu constituie o boală cu caracter zoonotic.
	Se acceptă
Pesta porcină africană a fost exclusă din fig. cu nr. 49, urmare a ajustării programului.

	
	78. 
	La pct.127, datele privind incidența focarelor de rabie urmează a fi ajustate după cum urmează:
• pentru anul 2025: 18 focare în fauna sălbatică și 40 focare la animalele domestice;
• pentru anul 2024: 1 focar în fauna sălbatică și 14 focare la animalele domestice.
	Se acceptă
Datele propuse pentru anul 2024 au fost luate în considerare și reflectate în text pct. 202. Totodată, datele aferente anului 2025 nu au fost incluse, deoarece diagrama și analiza prezentată în document acoperă perioada până la anul 2024 inclusiv. Includerea datelor pentru anul 2025 ar crea o neconcordanță între text și informațiile prezentate în reprezentarea grafică.

	
	79. 
	Cu referire la pesta porcină africană, vă informăm că pe parcursul anului 2025 au fost înregistrate 52 focare de pesta porcină africană la porcii domestici, atât în gospodăriile casnice cât și în exploatațiile autorizate, care au afectat un număr de 120388 de porcine. Cele mai mari pierderi s-au înregistrat în r-nul Anenii Noi 67793 porcine și r-nul Criuleni 51981 porcine. În fauna sălbatică, în anul 2025 s-au înregistrat 26 de focare de pestă porcină africană, care a afectat 45 de mistreți.
	Se ia act. 
Totodată, datele aferente anului 2025 nu au fost incluse în document, deoarece analiza și reprezentările grafice aferente acestei secțiuni acoperă perioada până la anul 2024 inclusiv. Includerea datelor pentru anul 2025 ar genera neconcordanțe între text și datele prezentate în document.

	
	80. 
	Sintagma „Vaccinările veterinare” se propune a fi substituită cu sintagma „Acțiuni de profilaxie a bolilor infecțioase la animale”, în vederea utilizării unei terminologii corespunzătoare.
	Se acceptă

	
	81. 
	La punctul 129, în partea referitoare la vaccinările efectuate, se va preciza că, anual, prin ordinul directorului general al Agenției, se aprobă Planul acțiunilor sanitare-veterinare strategice obligatorii, finanțate din bugetul de stat, precum și Programul acțiunilor strategice de supraveghere, profilaxie și combatere a bolilor la animale, de prevenire a transmiterii bolilor de la animale la om și de protecție a mediului.
În acest context, se menționează că, în anul 2022, au fost desfășurate două campanii de vaccinare antirabică în fauna sălbatică prin distribuire aeriană, fiind repartizate 1 152 000 de momeli vaccinale. Comparativ, în perioada anilor 2024–2025, distribuirea s-a realizat exclusiv prin metoda manuală, fiind utilizate câte 100 000 de momeli vaccinale anual. Prin urmare, se relevă faptul că reducerea volumului vaccinării antirabice în perioada anilor 2024–2025 a fost determinată inclusiv de imposibilitatea efectuării distribuirii aeriene a momelilor vaccinale.
	Se acceptă
Informația se regaseste la pct. 207-209

	Ministerul Afacerilor Interne
Nr. 41/1179 din 05 mai 2026
	82. 
	La proiectul hotărârii de Guvern:
1.1. la pct. 2 subpct. 1), cuvântul „Programul” se va substitui cu forma corectă „Programului”;
	Se acceptă

	
	83. 
	1.2. la pct. 2 și 3, numerotarea subpunctelor se va efectua conform prevederilor Legii nr.100/2018 cu privire la actele normative.
	Se acceptă

	
	84. 
	1.3. În conformitate cu articolul 50 din Legea nr.100/2017 cu privire la actele normative, hotărârile şi ordonanţele adoptate de Guvern se contrasemnează de miniştrii care au obligaţia punerii acestora în aplicare. Luând în considerare că, Ministerul Afacerilor Interne are calitatea de coexecutor la acțiunea 2.2.1., iar Inspectoratul General pentru Situații de Urgență și Inspectoratul General pentru Migrație, coexecutori la acțiunea 1.1.6., se propune de exclus din lista semnatarilor Ministrul afacerilor interne.
	Nu se acceptă.
Ministerul Afacerilor Interne și autoritățile administrative din subordinea acestuia au responsabilități în implementarea unor acțiuni prevăzute de Program, inclusiv în domeniul protecției civile și gestionării situațiilor de urgență, ceea ce justifică menținerea ministrului afacerilor interne în lista contrasemnatarilor proiectului de hotărâre.

	
	85. 
	La proiectul Programului:
2.1. la pct. 76, se recomandă corelarea cu prevederile Legii nr. 248/2025 privind managementul situațiilor de criză, iar referința că Inspectoratul General pentru Situații de Urgență (în continuare - IGSU) „coordonează activitatea Comisiilor pentru Situații Excepționale”, urmează a fi exclusă. În conformitate cu alin (1), articolul 39, din Legea citată „(1) Centrul Național de Management al Crizelor (denumit în continuare și Centru) este o autoritate administrativă centrală, aflată în subordinea Guvernului, care coordonează la nivel național ansamblul activităților de management al crizelor.”. În acest sens, se recomandă avizarea proiectului și cu Centrul Național de Management al Crizelor;
	Se acceptă

	
	86. 
	2.2. la figura 23, se impune revizuirea denumirii și conținutului, cu corelarea la prevederile Legii nr. 248/2025 privind managementul situațiilor de criză și reflectarea corespunzătoare a rolurilor instituționale, IGSU urmând a fi indicat cu rol de instituție de sprijin;
	Se acceptă

	
	87. 
	la pct. 154, subpct. 5), textul „Legea nr. 93/2007 privind Serviciul Protecției Civile și Situațiilor Excepționale” se va substitui cu textul „Legea Inspectoratului General pentru Situații de Urgență, nr. 93/2007”;
	Se acceptă 
Modificat pct. 254

	
	88. 
	pct. 174 se propune de expus în următoarea redacție: „Inspectoratul General pentru Situații de Urgență al Ministerului Afacerilor Interne este autoritatea publică în domeniul protecției civile și apărării împotriva incendiilor, care conduce operațiunile de intervenție pentru salvarea persoanelor și cooperează cu autoritățile publice centrale și locale, în condițiile legii.”
	Se acceptă 
 

	
	89. 
	De ordin general se propune corelarea terminologiei utilizate, cu noțiunile din Legea nr.248/2025 privind managementul situaților de criză. Luând în considerare, că în conformitate cu alin (2), al art. 51 „(2) Guvernul, autoritățile și instituțiile publice implicate în managementul situațiilor de criză, în termen de 12 luni de la data intrării în vigoare a prezentei legi, vor elabora actele normative necesare pentru implementarea acesteia și vor aduce actele lor normative în concordanță cu aceasta.”, în prezent în cadrul Ministerului Afacerilor Interne se elaborează proiectele de modificare a cadrului normativ în domeniul protecției civile, (Legea nr.271/1994 cu privire la protecția civilă, Legea nr.267/1994 privind apărarea incendiilor, Hotărârea Guvernului nr. 1076/2010 cu privire la clasificarea situaţiilor excepţionale şi la modul de acumulare şi prezentare a informaţiilor în domeniul protecţiei populaţiei şi teritoriului în caz de situaţii excepţionale, etc.), respectiv se va propune tranziția de la noțiunea de „situație excepțională”, la cea de „dezastru”.
În acest sens, în vederea excluderii confuziilor privind informația prezentată și terminologia utilizată pe parcursul proiectului, se propune în Capitolul II. Analiza situației, a utiliza noțiunea care este în vigoare de „situație excepțională” (Ex. Tabelul 2. Lista dezastrelor naturale identificate conform Strategiei Naționale de Reducere a Riscurilor de Dezastre, 2024).
În partea ce ține de referirile pentru viitor, a utiliza deja termenul de „dezastru”, sau, respectiv, alt termen, conform prevederilor Legii nr.248/2025.
	Se acceptă 
Totodată, în conformitate cu dispozițiile tranzitorii ale legii, precum și având în vedere că actele normative sectoriale sunt în proces de ajustare, în Capitolul II „Analiza situației” se menține terminologia în vigoare la momentul elaborării datelor, respectiv „situație excepțională”, pentru asigurarea coerenței cu sursele statistice și documentele de referință utilizate.
În partea prospectivă a proiectului, precum și în referirile la evoluțiile viitoare ale cadrului normativ, se utilizează terminologia prevăzută de Legea nr. 248/2025, inclusiv noțiunea de „dezastru”, în vederea asigurării alinierii progresive la noul cadru legal și evitării confuziilor conceptuale.

	Ministerul Energiei
Nr. 05-1227 din 13 mai 2026
	90. 
	Prin prezenta, urmare a examinării demersului Cancelariei de Stat nr. DGPȘG- 2274-18-69-1130 din 21 aprilie 2026 cu privire la avizarea proiectului hotărârii Guvernului cu privire la aprobarea Programului național de reducere a riscurilor de dezastre naturale pentru anii 2026-2030 (număr unic 384/MM/2026, autor – Ministerul Mediului), în limita competențelor funcționale, comunicăm despre susținerea proiectului cu următoarele propuneri.
Programul propus spre aprobare introduce o abordare mult mai structurată, integrată și orientată de la intervenție și gestionarea situațiilor de urgență după producerea dezastrelor spre reziliență la schimbările climatice și protecție a infrastructurii critice.
De ordin redacțional, se propune înlocuirea cuvântului „electricitate” cu cuvântul „energetice” în prevederile din pct. 95, precum și în Tabelul nr. 17 din pct. 100 al Programului.
De remarcat că, tendința actuală este de integrare a managementului riscurilor climatice și naturale în politicile publice, având un rol preventiv în diminuarea impactului dezastrelor naturale, cu efecte directe în asigurarea funcționării sigure, fiabile și eficiente a sistemului energetic.
	Se acceptă

	Inspectoratul Național pentru Supraveghere Tehnică 
nr. 2594/26 din 23.04.2026
	91. 
	Lipsa obiecțiilor sau propunerilor  de completare
	Se acceptă 
Proiectul a fost ajustat ase vedea pct. 21

	Institutul de Zoologie, USM
Nr. 62101 din 08.05.2026
	92. 
	Conținutul Programului național de reducere a riscurilor de dezastre naturale pentru anii 2026-2030 este informativ, argumentat si bine structurat, insă textul ar fi bine de redus, cu includerea referintelor la sursele deja publicate.
	

	
	93. 
	Pentru atingerea obiectivelor trasate in Planul de Actiuni (Anexa nr. 1), considerăm drept oportun includerea institutelor de cercetare din cadrul Universității de Stat din Moldova si anume lnstitutul de Zoologie și Institutul de Ecologie și Geografie in calitate de coexecutori in următoarele obiective: 1.2: pînă in anul 2030, consolidarea rezilienței comunitare prin cresterea gradului de Ințelegere,  participare activă și co-producere a măsurilor de prevenire și reducere a riscurilor naturale și biologico-sociale, prin integrarea educației pentru prevenire, valorificarea cunoștințelor locale, promovarea rolului ecosistemelor sănătoase in reducerea hazardelor și dezvoltarea rețelelor comunitare sustenabile in cel pulin 10 raioane vulnerabile.
2.1: Pîna in 2030, cadrul legislativ din sectorul de mediu este armonizat si aliniat principiilor reducerii riscurilor de dezastre naturale și biologico-sociale, integrînd dimensiunea mobilității umane și conexunile migrație-mediu-climă.
3.2: Pînă in 2030, ecosistemele acvatice si zonele umede sunt conservate si restaurate pentru reducerea riscurilor de inundații si consolidarea rezilientei teritoriale.
3.3.1 Elaborarea raportului de lecții invățate privind implernentarea HG nr.864/2020 cu privire la aprobarea Programului de îmbunătățiri funciare în scopul asigurării
managementului durabil al resurselor de sol pentru anii 2021-2025 cu analiza eficienței măsurilor aplicate, a mecanismelor de control, a calitalii execuției și a impactului asupra
reducerii riscurilor. 
5.3.2 Numărul proiectelor pilot implementate in cooperare internațională (soluții bazate pe natură, digitalizare, restaurare ecologică, gestionarea mobilității) creste pana in 2030
5.3.3 Numărul proiectelor pilot implementate în cooperare internațională (soluții bazate pe natură, digitalizare, restaurare ecologică, gestionarea mobilității) creste pana in 2030.
	Se acceptă parțial 
A se vedea pct. 30

	
 Ministerul Agriculturii și Industriei Alimentare
nr. 21-07/1366 data 11 mai 2026
	94. 
	
 Referitor la Program, partea descriptivă: 
- la pct. 46, propunem reformularea propoziției nr.3, după cum urmează „Agricultura din Republica Moldova se confruntă cu o vulnerabilitate structurală la secetă, datorită orientării sale preponderent spre culturi cerealiere și tehnice, sensibile la stresul hidric, la variația și distribuția precipitațiilor”.
	Se acceptă 

	
	95. 
	
 -la pct.51 textul după sintagma „În concluzie” să fie substituit cu textul „Riscurile climatice în agricultura Republicii Moldova sunt accentuate de interacțiunea dintre expunerea teritorială ridicată, vulnerabilitățile structurale, capacitățile instituționale limitate și capacitatea de adaptare la nivel local”;
	Se acceptă

	
	96. 
	
 -la pct.52, tab.4 necesită revizuire și anume revizuirea riscurilor asociate secetei, spre exemplu, frecvența crescută a grindinei și fenomenelor extreme și seceta, acestea sunt fenomene independente climatic;
	Nu se acceptă
Tabelul 4 utilizează o abordare integrată a riscurilor climatice, grupând fenomenele extreme în funcție de impactul lor comun, iar nu o clasificare strict meteorologică a acestora. Seceta, grindina și alte fenomene extreme sunt tratate în corelație cu efectele lor cumulative asupra sectoarelor vulnerabile.

	
	97. 
	
 - la pct. 81 sintagma „stimularea polițelor de asigurare agricolă și sprijinirea fermierilor în accesarea acestora” să fie substituită cu sintagma „promovarea asigurărilor agricole”, deoarece primele de asigurare sunt subvenționate din Fondul național de dezvoltare a agriculturii și mediul rural, conform art. 32 al Legii 183/2020 privind asigurarea subvenționată în agricultură, care are drept scop stimularea fermierilor pentru asigurarea intereselor lor patrimoniale împotriva riscurilor specifice activităților agricole.
	Se acceptă
Textul a fost ajustat iar modificarea se ragăsește la pct. 105 și tab. 11.

	
	98. 
	
 - la pct.112 sintagma „native” să fie înlocuită cu sintagma „autohtone”; 
- la pct.147 sintagma „anticipare” să fie înlocuită cu sintagma „prevenire”;
	Se acceptă 
Modificarea se regăsește în pct. 167. Și corespunzător pct. 231.

	
	99. 
	- la pct.154 de inclus denumirea corectă Hotărârii Guvernului nr. 495/2024 cu privire la aprobarea Programului de promovare a economiei verzi și circulare în Republica Moldova pentru perioada 2024-2028;
	Se ia act 
Ca urmare a revizuirii și ajustării conținutului Programului, referința la Hotărârea Guvernului nr. 495/2024 a fost exclusă din text. În consecință, necesitatea precizării denumirii complete a actului normativ a decăzut.

	
	100. 
	-la pct. 177 sintagma „agricultură, riscuri climatice (secetă, inundații)” să fie substituită cu sintagma „de climă (la adresa agriculturii)”;
	Se ia act 
Ca urmare a revizuirii și ajustării conținutului Programului necesitatea substituirii a decăzut.

	
	101. 
	- la pct.179, pct.230, pct.244, pct.249, este necesar de indicat numărul corect Legii privind managementul situațiilor de criză, de substituit „ Lege nr.284/2025” cu „Lege nr.248/2025”;
	Se ia act 
Ca urmare a revizuirii și ajustării conținutului Programului necesitatea substituirii a decăzut.

	
	102. 
	- Obiectivul specific 3.3, pct.242-247 - este necesar să fie exclus din considerentul că termenul Programului de îmbunătățiri funciare în scopul asigurării managementului durabil al resurselor de sol pentru anii 2025-2030, aprobat prin Hotărârea Guvernului 864/2020, s-a încheiat în anul 2025 și prin urmare acest termen nu mai poate fi prelungit.
Suplimentar, comunicăm că stimularea măsurilor de îmbunătățiri funciare sunt incluse în Programul Strategic al Politicii Agricole pentru perioada 2026–2030 (PSPA), care este în proces de promovare.
	Se acceptă parțial 
Urmare a ajustării textului (295-296) a fost exclusă referința la Programul de îmbunătățiri funciare, totodată obiectivul specific 3.3 nu se bazează exclusiv pe Programul de îmbunătățiri funciare aprobat prin Hotărârea Guvernului nr. 864/2020, ci vizează în mod mai larg promovarea practicilor agricole și silvo-pastorale sustenabile, integrarea măsurilor de conservare a solului și creșterea rezilienței sectorului agricol la riscuri naturale și biologico-sociale.
Deși programul menționat are termen de implementare până în anul 2025, obiectivele acestuia sunt preluate și integrate în cadrul strategic mai larg al politicilor agricole viitoare, inclusiv în Programul Strategic al Politicii Agricole pentru perioada 2026–2030.

Prin urmare, obiectivul 3.3 reflectă continuitatea politicilor de adaptare și nu depinde exclusiv de valabilitatea unui singur program sectorial, ceea ce justifică menținerea acestuia în document.

	
	103. 
	Referitor la Planul de acțiuni privind implementarea Programului privind implementarea Programului național de reducere a riscurilor de dezastre naturale pentru anii 2026-2030 (anexa 1): 
1. Solicităm excluderea Ministerului Agriculturii și Industriei Alimentare (MAIA) în calitate de instituție responsabilă pentru acțiunea 1.1.5 „Integrarea bazelor de date ANSA în BNS conform standardelor pentru susținerea mecanismelor de supraveghere și avertizare timpurie a riscurilor biologico-sociale”, deoarece acțiunea dată ține de domeniul ANSA care este subordonată Guvernului.
	Se acceptă

	
	104. 
	2. Solicităm excluderea acțiunii 2.1.3 „Actualizare Hotărârii Guvernului nr. 864/2020 privind Programul de îmbunătățiri funciare în scopul asigurării managementului durabil al resurselor de sol pentru anii 2025-2030 și a Planului de acțiuni pentru anii 2025-2030 privind implementarea acestuia”, ținând cont că programul s-a încheiat în anul 2025 și prin urmare acest termen nu mai poate fi prelungit. 
Suplimentar, comunicăm că stimularea măsurilor de îmbunătățiri funciare sunt incluse în Programul Strategic al Politicii Agricole pentru perioada 2026–2030, care este în proces de promovare.
	Se acceptă 

	
	105. 
	3. Solicităm excluderea MAIA din acțiunea 2.2.2 „Implementarea unui program de formare continuă pentru personalul Agenției Naționale pentru Siguranța Alimentelor (ANSA) și al altor instituții relevante, axat pe prevenirea, monitorizarea și controlul bolilor și dăunătorilor, precum și pe intervențiile rapide în situații de urgență biologică, însoțit de dotarea instituțiilor cu echipamente de monitorizare și intervenție”, deoarece acțiunea dată ține de domeniul ANSA care este subordonată Guvernului.
	Se aceptă

	
	106. 
	4. De asemenea, solicităm excluderea acțiunii 3.3.1 „Elaborarea raportului de lecții învățate privind implementarea Hotărârii Guvernului nr. 864/2020 cu privire la aprobarea Programului de îmbunătățiri funciare în scopul asigurării managementului dura bil al resurselor de sol pentru anii 2021-2025 cu analiza eficienței măsurilor aplicate, a mecanismelor de control, a calității execuției 
și a impactului asupra reducerii riscurilor”, din considerentul că documentul de politici menționat nu se referă la măsuri ce țin de dezastre. Este de menționat faptul că, lucrările de îmbunătățiri funciare reprezintă un ansamblu de lucrări tehnice de amenajare și ameliorare, al căror efect se menține pe o perioadă lungă în circuitul de utilizare, urmărind să pună în valoare solurile neproductive sau să sporească productivitatea unor soluri slab productive. 
Suplimentar informăm că Rapoartele semestriale privind monitorizarea implementării programului menționat, sunt plasate pe pagina https://maia.gov.md/, rubrica transparență decizională, rapoarte https://maia.gov.md/ro/content/rapoarte.
	Se acceptă 


	
	107. 
	5. Excluderea acțiunii 3.3.2 „Realizarea unui studiu privind corelarea și optimizarea stimulentelor financiare destinate conservării biodiversității pe terenuri agricole, forestiere și alte terenuri naturale inclusiv analiza posibilității introducerii de subvenții cu condiționalități de mediu și climă” și indicatorilor de monitorizare pentru această acțiune, deoarece Programul Strategic al Politicii Agricole (PSPA), include condiționalități de mediu și climă în fișele de intervenții.
	Nu se acceptă . 
Deși PSPA include condiționalități de mediu și climă la nivel de implementare a intervențiilor, acestea nu acoperă dimensiunea analitică privind corelarea și optimizarea stimulentelor financiare pentru conservarea biodiversității. În acest sens, acțiunea 3.3.1 se menține în forma ajustată, având caracter de studiu strategic complementar, necesar fundamentării și îmbunătățirii politicilor existente.

	
	108. 
	6. Ajustarea în Obiectivul specific 3.3. din Tabelul 21, a denumirii Institutului de Pedologie, Agrochimie și Protecție a Solului „Nicolae Dimo” care a fost reorganizată prin fuziune (absorbție) în Institutului Național de Cercetări Aplicative în Agricultură și Medicină Veterinară (INCAAMV), conform Hotărârii Guvernului nr.668/2024 cu privire la Instituția Publică Institutul Național de Cercetări Aplicative în Agricultură și Medicină Veterinară și la modificarea unor hotărâri ale Guvernului.
	Se aceptă

	
Ministerul Educației și Cercetării
 Nr.02/281/26 din 06.05.2026
	109. 
	Considerăm necesară excluderea Ministerului Educației și Cercetării din lista autorităților semnatare, întrucât domeniul vizat nu se încadrează în sfera directă a competențelor funcționale ale instituției și nu prevede cheltuieli financiare considerabile pentru aceasta. 

	Se aceptă

	
	110. 
	La proiectul Planului de acțiuni privind implementarea Programului național de reducere a riscurilor de dezastre naturale pentru anii 2026-2030 (tabel): 
- Excluderea programului bugetar 7001 din coloana 8 “Codul programului/ subprogramului bugetar; Sursa de finanțare externă”, având în vedere faptul că Ministerul Educației și Cercetării nu a planificat resurse financiare aferente acțiunii date în Cadrul Bugetar pe Termen Mediu (CBTM 2027-2029). 

	Nu se accepta 
lipsa unor alocări financiare în Cadrul Bugetar pe Termen Mediu pentru o anumită perioadă nu constituie, în sine, un temei suficient pentru excluderea programului bugetar din Planul de acțiuni. Planul reprezintă un instrument de planificare strategică, iar implementarea acțiunilor poate fi asigurată prin alocări ulterioare, redistribuiri de resurse sau identificarea altor surse de finanțare, în funcție de prioritățile și posibilitățile bugetare existente.

	
	111. 
	La Obiectivul specific 1.2, acțiunea 1.2.2 se propune excluderea „Ministerul Educației și Cercetării” din coloana “Instituție responsabilă” și păstrarea doar în calitate de partener de cooperare, deoarece acțiunea „Elaborarea și diseminarea de materiale educaționale privind riscurile naturale și biologico-sociale prin intervenții formale și non-formale adaptate vârstei și nivelului de risc” nu este instituită și gestionată de către Ministerul Educației și Cercetării, iar la solicitarea Ministerului Mediului, se vor identifica instituții din subordine în suportul realizării acestei acțiuni. 

	Nu se acceptă
Acțiunea propusă se referă la elaborarea și diseminarea materialelor educaționale, activități care se înscriu în domeniul de competență al Ministerului Educației și Cercetării. Implicarea instituțiilor din subordine în implementarea măsurilor nu înlătură rolul ministerului de coordonare și responsabilitatea acestuia pentru realizarea acțiunii la nivel de sector.
Suplimentar a se vedea pct. 67 din sinteză.

	
	112. 
	La Obiectivul specific 1.3 se solicită excluderea acțiunilor 1.3.1 și 1.3.2, or Hotărârea Guvernului nr. 864/2023 cu privire la aprobarea Metodologiei de finanțare instituțională a organizațiilor de drept public din domeniile cercetării și inovării, precum și Hotărârea Guvernului nr. 588/2024 cu privire la aprobarea Programului național de specializare inteligentă al Republicii Moldova pentru anii 2024–2027 "Smart Moldova", prevăd deja mecanisme de finanțare pentru aceste domenii de interes public și orice instituție în dependență de necesități poate aplica la apelurile lansate de către Agenția Națională pentru Cercetare și Dezvoltare (ANCD). 

	Nu se acceptă 
Mecanismele de finanțare invocate reprezintă instrumente de implementare și nu înlocuiesc necesitatea includerii acțiunilor în Planul de acțiuni. Dimpotrivă, menținerea acestora oferă cadrul necesar pentru promovarea și susținerea cercetărilor relevante în domeniul reducerii riscurilor de dezastre, inclusiv prin valorificarea oportunităților de finanțare disponibile prin intermediul ANCD.

	
	113. 
	La obiectivul specific 1.2, acțiunea 1.2.2, precum și la obiectivul specific 1.3, acțiunea 1.3.3, se recomandă substituirea sintagmelor "institute de cercetare" și "Institutele de cercetare" cu sintagma "organizații de drept public din domeniile cercetării și inovării", în conformitate cu art. 16 din Codul cu privire la știință și inovare al Republicii Moldova. 

	Se acceptă

	
	114. 
	Adițional, Ministerul Educației și Cercetării menționează faptul că nu a fost consultat pe parcursul elaborării proiectului Hotărârii Guvernului cu privire la aprobarea Programului național de reducere a riscurilor de dezastre naturale pentru anii 2026-2030, iar rolul și responsabilitățile impuse acestuia necesită o comunicare interinstituțională mult mai riguroasă. 
În acest format, Ministerul Educației și Cercetării nu susține proiectul de hotărâre cu privire la aprobarea Programului național de reducere a riscurilor de dezastre naturale pentru anii 2026-2030.
	Nu se acceptă. 
Ministerul Educației și Cercetării prin scrisoarea cu nr. 04-05/1546 din data de 02.06.2025 a fost invitat să participe la ședința de consultare a proiectului Programului național de reducere a riscurilor de dezastre naturale pentru anii 2026–2030, organizată în etapa de elaborare a documentului, având astfel posibilitatea de a-și expune poziția și de a formula propuneri asupra conținutului acestuia.

Totodată, în conformitate cu prevederile Legii nr. 100/2017 cu privire la actele normative, proiectele de acte normative se supun procedurii de avizare de către autoritățile publice interesate, având drept scop examinarea proiectului și formularea obiecțiilor, propunerilor și recomandărilor. În acest sens, etapa de avizare reprezintă mecanismul legal de consultare interinstituțională.

	
Ministerul Infrastructurii și Dezvoltării Regionale 
nr. 04-2409 din 26.09.2026
	115. 
	La proiectul hotărârii Guvernului 
1. la pct. 2, se propune fuzionarea subpunctelor 2) și 3) pentru a asigura coerența și continuitatea logică a textului;

 2. se va revizui numerotarea subpunctelor aferente punctelor 2 și 3 (de exemplu: 2.1; 2.2, respectiv 3.1; 3.2).
	Se acceptă parțial 
A se vedea pct.20

	
	116. 
	La proiectul Programului 
1. În Tabelul nr. 7. Măsuri recomandate pentru combaterea secetei în sectorul transporturilor, conținutul se va revizui prin prisma prevederilor Hotărârii Guvernului nr. 1242/2016 pentru aprobarea Regulamentului cu privire la măsurile de reducere a emisiilor provenite de la sistemele de climatizare ale autovehiculelor. 
Totodată, se propune excluderea rândului ,,Supraîncălzirea echipamentelor și vehiculelor” din tabelul nominalizat, deoarece acesta este irelevant pentru categoria vehiculelor rutiere.
	Nu se acceptă
Hotărârea Guvernului nr. 1242/2016 reglementează exclusiv măsurile de reducere a emisiilor de gaze cu efect de seră provenite de la sistemele de climatizare ale autovehiculelor, în timp ce Tabelul nr. 7 vizează un spectru mai larg de riscuri și măsuri de adaptare la secetă și fenomene climatice extreme în sectorul transporturilor. Prin urmare, actul normativ invocat nu este aplicabil pentru revizuirea conținutului tabelului.
De asemenea, nu se acceptă excluderea rândului „Supraîncălzirea echipamentelor și vehiculelor”, întrucât acest risc este relevant în contextul temperaturilor extreme și al valurilor de căldură, care pot afecta funcționarea vehiculelor și a echipamentelor de transport, motiv pentru care menținerea sa în tabel este justificată

	
	117. 
	În Tabelul nr. 13. Măsuri recomandate pentru reducerea riscului de vânturi puternice, vijelii, vârtejuri și furtuni cu descărcări electrice: 
a) în coloana ,,Vulnerabilități relevante”, se va substitui textul „Lipsa standardelor de construcție adaptate schimbărilor climatice” cu textul „Normative tehnice în construcții aprobate preponderent în perioada sovietică care nu au fost actualizate la schimbările climatice”, întrucât cadrul normativ în domeniul vizat nu este actualizat și armonizat cu cerințele contemporane privind adaptarea la schimbările climatice; 
b) în coloana ,,Măsuri RRDN și de adaptare”, se va substitui textul „Integrarea riscurilor de vânt în planurile de amenajare teritorială și urbană; Elaborarea de ghiduri
tehnice pentru construcții reziliențe” cu textul „Asigurarea conformității obiectelor de construcție cu reglementările zonelor funcționale stabilite prin documentația de amenajare a teritoriului și de urbanism, atât de către autoritățile administrației publice locale la emiterea actelor permisive, cât și de către elaboratorii și verificatorii proiectelor tehnice. Emiterea actelor permisive se va realiza exclusiv în conformitate cu documentația de amenajare a teritoriului și de urbanism, în condițiile prevăzute de Codul Urbanismului și Construcțiilor nr.434/2023”, pentru a asigura corelarea măsurilor de adaptare la schimbările climatice cu reglementările urbanistice.
	Se acceptă

	
	118. 
	Textul pct. 175 se va expune în următoarea redacție: 
„175. Ministerul Infrastructurii și Dezvoltării Regionale deține un rol esențial în gestionarea riscurilor asociate infrastructurilor critice. Inspectoratul Național pentru Supraveghere Tehnică, autoritate administrativă din subordinea ministerului, este abilitat să exercite controlul pe multiple segmente, inclusiv în domeniile: securității industriale; construcțiilor și urbanismului; supravegherii produselor nealimentare; supravegherii de stat a măsurilor contra incendiilor; supravegherii de stat în domeniul protecției civile; protecției consumatorilor în sfera siguranței produselor nealimentare din domeniile atribuite; geodeziei, cartografiei și geo-informaticii, domenii care, prin natura lor, intersectează competențele mai multor autorități publice centrale”.
	Se acceptă 


	Ministerul Culturii 
nr. 05/1-09/1337 din 06.05.2026
	119. 
	La proiectul hotărârii de Guvern: 
La pct. 2 și 3, numerotarea subpunctelor se va realiza conform art. 53 alin. (4) din Legea nr.100/2017 cu privire la actele normative.
	Se acceptă 
A se vedea pct.20

	
	120. 
	La proiectul Programului: 
Pe tot parcursul textului proiectului Programului, cuvântul „Moldova” se va substitui cu sintagma „Republica Moldova”, la formele gramaticale corespunzătoare.
	Se acceptă

	
	121. 
	Conform Ghidului cu privire la planificarea strategică, aprobat prin Ordinul Cancelariei de Stat nr. 191/2025, „impactul este ancorat logic în obiectivele generale și corelat cu indicatorii de impact, care sunt utilizați pentru a măsura progresul și gradul de realizare a rezultatelor strategice”. Reieșind din cele expuse, la Capitolul V. IMPACT se recomandă includerea indicatorilor de impact pentru fiecare obiectiv general, cu indicarea sursei de date, a valorilor de referință și a valorilor-țintă. 
Conform aceluiași Ghid, „pentru fiecare risc identificat se va descrie modul în care acesta poate afecta direct implementarea programului, estimându-se atât probabilitatea apariției, cât și impactul potențial...”. Astfel, la Capitolul VII. RISCURI DE IMPLEMENTARE, se propune substituirea rubricii „Nivelul riscului” cu rubricile „Probabilitatea” și „Impactul”, cu evaluarea corespunzătoare a acestora.
	Nu se accepta
HG 386/2020 privind planificarea strategică. Potrivit pct. 18 subpct. 5) din Regulament, programul trebuie să conțină indicatori de monitorizare, inclusiv indicatori de impact și de rezultat corespunzători obiectivelor generale și obiectivelor specifice, cu indicarea valorilor de referință și a valorilor-țintă.
Documentul respectă această cerință prin includerea Capitolului IV „Indicatori de monitorizare”, care stabilește cadrul de monitorizare al Programului și descrie expres categoriile de indicatori utilizate. Totodată, pct. 312 precizează că indicatorii de impact sunt corelați cu obiectivele generale și sunt prezentați în Capitolul III, în cadrul descrierii obiectivelor generale, iar indicatorii de rezultat și de produs sunt detaliați în Tabelul 21.
Astfel, cadrul de monitorizare este deja integrat în structura Programului, în conformitate cu prevederile Hotărârii Guvernului nr. 386/2020. Introducerea repetată a indicatorilor de impact într-un capitol separat ar conduce la duplicarea informației existente, fără a genera valoare adăugată din perspectiva monitorizării și evaluării Programului.

În ceea ce privește Capitolul VII „Riscuri de implementare”, potrivit pct. 18 subpct. 8) din Regulamentul aprobat prin Hotărârea Guvernului nr. 386/2020, compartimentul „Riscuri de implementare” trebuie să includă descrierea riscurilor anticipate și a măsurilor de atenuare și monitorizare a acestora. Actul normativ nu stabilește o structură obligatorie privind evaluarea riscurilor și nici nu impune prezentarea distinctă a probabilității și impactului fiecărui risc.

Structura propusă în Program asigură identificarea riscurilor de implementare și prezentarea măsurilor corespunzătoare de gestionare a acestora, fiind conformă cerințelor Hotărârii Guvernului nr. 386/2020.

În consecință, substituirea rubricii „Nivelul riscului” cu rubricile „Probabilitatea” și „Impactul” reprezintă o opțiune metodologică posibilă, dar nu o cerință obligatorie derivată din cadrul normativ aplicabil elaborării Programului.

	
	122. 
	Partea operațională (Planul de acțiuni) reprezintă o parte integrantă a proiectului Programului, la fel ca partea descriptivă. Prin urmare, Planul de acțiuni constituie un capitol distinct și nu o anexă la Hotărârea Guvernului. Astfel, se recomandă ca Planul de acțiuni să fie definit drept Capitolul X al Programului menționat.La Obiectivul general 1, la denumirea Obiectivului specific 1.2. al Planului de acțiuni, se va exclude repetarea sintagmei „Obiectiv specific 1.2”.
	Se acceptă parțial 
Proiectul a fost elaborat în conformitate cu prevederile Legii nr. 100/2017 cu privire la actele normative. Prezentarea Planului de acțiuni ca anexă la hotărârea Guvernului reprezintă o soluție de tehnică legislativă utilizată în mod curent pentru documentele de politici publice și nu afectează caracterul său de parte integrantă a Programului. Prin urmare, nu se consideră necesară includerea Planului de acțiuni ca un capitol distinct al Programului.
Sintagmea „Obiectiv specific 1.2” a fost exclusă. 

	Ministerul Sănătății
Nr. 07/1626 din 08.05.2026
	123. 
	Ministerul Sănătății a examinat proiectul de hotărâre cu privire la aprobarea Programului național de reducere a riscurilor de dezastre naturale pentru anii 2026–2030 și comunică următoarele propuneri și obiecții: Substituirea, pe tot parcursul proiectului de hotărâre, a sintagmei „Agenția Națională de Sănătate Publică”, la orice formă gramaticală, cu sintagma „Agenția Națională pentru Sănătate Publică”, la forma gramaticală corespunzătoare.
	Se acceptă

	
	124. 
	La pct. 115, se propune substituirea termenului „zoonoze” cu textul „inclusiv boli zoonotice”, în vederea utilizării unei terminologii clare și conforme cadrului normativ și terminologiei din domeniul sănătății publice.
	Se acceptă
urmare a ajustării modificările se regasesc la pct. 170

	
	125. 
	La pct. 120, se propune interpretarea corectă a datelor prezentate în figura 38, prin substituirea textului 
„Datele privind morbiditatea populației prin boli infecțioase arată că bolile intestinale sunt în mod constant categoria dominantă” cu textul „Datele privind morbiditatea populației prin boli infecțioase arată că gripa și infecțiile acute ale căilor respiratorii superioare sunt în mod constant categoria dominantă, urmată de bolile infecțioase intestinale”.
	Se acceptă

	
	126. 
	În urma analizei figurilor 35–39 din subsecțiunea 12, s-a constatat existența unor neconcordanțe între datele prezentate în grafice și datele oficiale furnizate de Biroul Național de Statistică. În acest context, se propune revizuirea acestora cu ajustarea corespunzătoare a interpretărilor aferente, întrucât acestea derivă din date grafice eronate și nu reflectă corect indicatorii statistici utilizați, respectiv numărul de cazuri sau valorile raportate la 100 000 locuitori.
	Nu se accepta
Datele utilizate în figurile 32–34 (urmare a ajustării proiectului) au fost calculate în baza populației cu reședință obișnuită și fără includerea datelor aferente raioanelor din partea stângă a Nistrului și municipiului Bender, în conformitate cu metodologia statistică aplicată de Biroul Național de Statistică. 

	
	127. 
	La pct. 152, se propune substituirea textului: 
„152. Capacitatea de supraveghere și laborator este insuficientă pentru riscurile actuale. Laboratoarele ANSP/ANSA și ale Agenției de Mediu lucrează cu echipamente vechi, acoperire incompletă, personal insuficient și fluxuri reduse de probe în ultimii ani. Lipsa unor sisteme digitale integrate și a automatizării determină întârzieri în detectarea focarelor și dificultăți în corelarea datelor sanitare cu cele de mediu. Această limitare structurală face ca evaluarea riscurilor să se bazeze deseori pe deducții logice, nu pe analize integrate, cu dovezi și date solide, o barieră majoră în aplicarea abordării „One Health”.” 
cu următorul text: 
„152. Capacitatea de supraveghere și laborator prezintă anumite limitări în raport cu complexitatea riscurilor actuale, în special în contextul situațiilor excepționale și al riscurilor emergente. Laboratoarele Agenției de Mediu se confruntă cu provocări legate de utilizarea echipamentelor învechite, acoperirea incompletă a indicatorilor de monitorizare, deficit de personal și un volum redus de probe analizate în ultimii ani. În același timp, în cadrul abordării integrate „One Health”, laboratoarele ANSP/ANSA sunt parte a sistemului național de supraveghere, dispunând de infrastructură de laborator la nivel național și teritorial, precum și de echipamente analitice performante, adecvate domeniilor lor de competență, asigurând funcționalitatea în regim de rutină. Totuși, în cazul situațiilor de urgență, al instituirii stării de alertă sau în contextul apariției unor riscuri emergente cu impact extins, volumul și diversitatea solicitărilor analitice pot depăși capacitățile operaționale existente la nivelul sistemului, generând presiuni suplimentare asupra resurselor umane, logistice și analitice disponibile.”
	Se acceptă

	
	128. 
	La pct. 161, se propune modificarea acestuia în contextul prevederilor Legea nr. 248/2025 privind managementul situațiilor de criză, potrivit cărora Comisia Națională de Management al Crizelor va substitui inclusiv Comisia Națională privind Schimbările Climatice (CNSC).
	Se acceptă

	
	129. 
	La pct. 171, se propune expunerea acestuia în următoarea redacție: „Agenția Națională pentru Sănătate Publică (ANSP) este instituția responsabilă de implementarea politicilor în domeniul sănătății publice, având atribuții în supravegherea epidemiologică, prevenirea și controlul bolilor, monitorizarea factorilor de mediu, promovarea sănătății, controlul de stat în sănătate, evaluarea stării de sănătate a populației, precum și acordarea sprijinului tehnic Ministerului Sănătății și Comisiei Naționale de Management al Crizelor.”
	Se acceptă  

	
	130. 
	Totodată, pentru Anexa nr. 1 la proiectul de hotărâre – Planul de acțiuni privind implementarea Programului național de reducere a riscurilor de dezastre naturale pentru anii 2026–2030, se înaintează următoarea propunere: la acțiunea unică identificabilă 2.3.1 „Desemnarea unui punct focal RRD în cadrul Ministerului Mediului, Ministerului Sănătății și al instituțiilor subordonate acestora”, se propune revizuirea acesteia în vederea evitării dublării atribuțiilor, prin corelarea cu prevederile Ordinul Centrului Național de Management al Crizelor nr. 3 din 20.11.2025 „Cu privire la stabilirea atribuțiilor standard ale secretarilor de stat/șefilor adjuncți responsabili în domeniul situațiilor de criză, coordonatorilor operaționali și tactici de pregătire pentru managementul situațiilor de criză și ale punctelor de contact disponibile 24/7 din cadrul autorităților și instituțiilor publice”, prin care în cadrul ANSP a fost deja desemnat un punct de contact disponibil 24/7 pentru situații de criză, care ar putea exercita și funcția de punct focal RRD.
	Se acceptă

	Ministerul Dezvoltării
Economice și Digitalizării
Nr.03-1568 din 08.05.2026
	131. 
	Cu referire la proiectul de hotărâre cu privire la aprobarea Programului național de reducere a riscurilor de dezastre naturale pentru anii 2026-2030 (număr unic 384/MM/2026), în limita competențelor funcționale, comunicăm următoarele.
La proiectul Programului:
La pct.255 - după textul „standardele EN/ISO” urmează de completat cu textul „adoptate ca standarde moldovenești” reieșind din faptul că potrivit art. 12, alin.(1) din Legea nr. 20/2016 cu privire la standardizarea națională, standardele şi alte documente de standardizare europene, internaţionale şi ale altor ţări se pun în
aplicare în Republica Moldova prin adoptarea acestora ca standarde moldovenești conform regulilor de standardizare naţională şi regulilor stabilite de organizaţiile de standardizare respective, iar art. 20 alin. (2) stipulează că „Autorităţile publice au obligaţia să consulte organismul naţional de standardizare în procesul de elaborare a actelor normative care fac referinţe la standardele moldovenești sau au legătură cu standardizarea naţională”.
	Se acceptă


	
	132. 
	În continuare, pe tot parcursul textului programului cuvintele „comunicații” și „telecomunicații” de substituit cu cuvintele „comunicații electronice”, la forma gramaticală corespunzătoare, reieșind din Legea comunicațiilor electronice  nr.72/2025.
	Se acceptă


	Avizare II

	Agenția de Mediu
nr. 08/102/2026 din 02.07.2026
	133. 
	Urmare examinării proiectul hotărârii de Guvern prezentat la etapa de expertizare, Agenția de Mediu comunică susținerea și avizarea pozitivă a proiectului de act normativ, cu necesitatea efectuării
unor modificări de ordin redacțional, după cum urmează. La pct. 1 al proiectului hotărârii de Guvern, cuvintele „ , conform anexei ” se vor substitui cu cuvintele „ (se anexează) ”, astfel ca urmare a acestei redacții propuse să fie asigurată plasarea în modul descris a Programului național, precum că este aprobat prin Hotărârea Guvernului nr. ____din ___/2026.
	Se acceptă

	
	134. 
	PLANUL DE ACȚIUNI privind realizarea programului național de reducere a riscurilor de dezastre naturale pentru anii 2026-2030, textul inclus înainte de Plan și anume: „Anexa nr. 1 la Hotărârea
Guvernului nr.../2026”, se va substitui cu textul: „Anexă la Programul național de reducere a riscurilor de dezastre naturale pentru anii 2026-2030” (în continuare Program), dat fiind faptul că Planul respectiv este parte componentă a Programului, care se va aproba conform pct. 1 al hotărârii de Guvern.
	Se acceptă

	Agenția Geodezie, Cartografie și Cadastru
nr. 36/01-06/919 din 02.07.2026
	135. 
	Agenția Geodezie, Cartografie și Cadastru a examinat repetat proiectul hotărârii Guvernului cu privire la aprobarea Programului național de reducere a riscurilor de dezastre naturale pentru anii 2026-2030 (număr unic 384/MM/2026) și, în limita competențelor
funcționale, comunică următoarele.
1) Cu referire la Acțiunea 1.1.1 „Elaborarea sau actualizarea hărților de risc geospațiale pentru toate dezastrele naturale identificate în PNRRDN 2030” pentru claritate și corectitudine
terminologică se propune reformularea acțiunii după cum urmează: „Elaborarea sau actualizarea hărților de risc, digitale, realizate cu tehnologii SIG, pentru toate dezastrele naturale identificate în PNRRDN 2030.”
	Se acceptă

	
	136. 
	În privința Acțiunii 1.1.3 reiterăm că, Agenția Geodezie, Cartografie și Cadastru, nu deține competențe legale privind crearea, actualizarea sau gestionarea seturilor de date spațiale
sectoriale aferente riscurilor naturale și biologico-sociale, acestea revenind autorităților publice competente, în funcție de domeniul gestionat. În conformitate cu atribuțiile stabilite, Agenția Geodezie, Cartografie și Cadastru exercită exclusiv rolul de autoritate coordonatoare a Infrastructurii Naționale de Date Spațiale (Infrastructura Națională de Date Spațiale), fără competențe de responsabil direct pentru producerea sau administrarea datelor tematice ce țin de atribuțiile altor entități publice. Prin urmare, Agenția Geodezie, Cartografie și Cadastru poate fi inclusă, după caz, în calitate de coresponsabil instituțional din perspectiva coordonării și asigurării interoperabilității datelor spațiale, iar autoritățile care generează și gestionează datele respective urmează a fi indicate drept entități responsabile directe. În consecință, componenta financiară aferentă Acțiunii 1.1.3 necesită a fi revizuită corespunzător, în vederea corelării acesteia cu competențele reale și responsabilitățile efective ale autorităților implicate.
	Se aceptă 

	Ministerul Culturii 
Mesaj in elegiferare din data de 01.07.2026
	137. 
	 Lipsa de obiecții și propuneri
	Se aceptă

	Agenţia Naţională pentru Siguranţa Alimentelor
Mesaj in elegiferare din data de 02.07.2026
	138. 
	Se ia act
	Se aceptă

	Ministerul Educației și Cercetării
Mesaj in elegiferare din data de 03.07.2026
	139. 
	Se susține proiectul de hotărâre a Guvernului fără obiecții și propuneri suplimentare.
	Se aceptă

	
Ministerul Afacerilor Interne
Mesaj in elegiferare din data de 06.07.2026

	140. 
	Se susține proiectul în versiunea prezentată pentru notificare.
	Se aceptă

	Cancelaria de Stat
Nr. 21/1-69-7844 din 03.07.2026
	141. 
	Cancelaria de Stat a examinat proiectul hotărârii Guvernului cu privire la aprobarea Programului de reducere a riscurilor de dezastre naturale pentru anii 2026–2030 (număr unic 384/MM/2026), prezentat pentru expertizare și, în conformitate cu atribuțiile funcționale, comunică următoarele. În urma examinării versiunii revizuite se constată că o parte dintre obiecțiile și propunerile formulate de Cancelaria de Stat la etapa avizării au fost luate în considerare. Totodată, unele aspecte necesită revizuire suplimentară.
La proiectul Programului:
Analiza situației rămâne una amplă și, pe alocuri, predominant descriptivă. Deși au fost operate ajustări față de versiunea inițială, aceasta continuă să includă informații generale și prezentări extinse, fără a evidenția în mod suficient problemele de politici publice, cauzele acestora și necesitatea intervenției propuse. Se recomandă sintetizarea
capitolului și accentuarea elementelor analitice care fundamentează obiectivele Programului.
	Se acceptă parțial

Proiectul Programului a fost revizuit și ajustat în urma avizelor recepționate. Totodată, având în vedere complexitatea și caracterul transversal al domeniului reducerii riscurilor de dezastre, precum și necesitatea menținerii coerenței dintre analiza situației, obiectivele, acțiunile și indicatorii Programului, propunerea nu a putut fi preluată integral. Se consideră că redactarea propusă în versiunea actuală asigură un nivel adecvat de claritate și coerență, fără a afecta conținutul de fond al Programului.

	
	142. 
	Totodată, secțiunea privind cadrul strategic și normativ continuă să cuprindă o prezentare extinsă a documentelor de politici și a actelor normative relevante. Se recomandă revizuirea acesteia prin evidențierea rolului documentelor care au relevanță directă pentru realizarea obiectivelor Programului, evitând descrierea excesivă a acestora. Se recomandă consolidarea legăturii dintre analiza situației, problemele identificate, obiectivele Programului și rezultatele urmărite, astfel încât relația dintre aceste componente să fie reflectată în mod consecvent pe parcursul întregului document.
	Se acceptă

	
	143. 
	În vederea asigurării coerenței Programului, se reiterează necesitatea uniformizării formulării obiectivelor generale și specifice la nivelul întregului document, precum și a corelării acestora în toate secțiunile relevante (de exemplu: Obiectivul specific 5.3).
	Se acceptă

	
	144. 
	Indicatorii de monitorizare necesită verificare suplimentară sub aspectul corelării cu obiectivele și rezultatele Programului, precum și al formulării unitare, relevante și
măsurabile a acestora.
	Se acceptă

	
	145. 
	Capitolul „Autorități și instituții responsabile” urmează a fi completat în conformitate cu cerințele Hotărârii Guvernului nr. 386/2020 cu privire la planificarea strategică, prin includerea listei exhaustive a autorităților și instituțiilor responsabile de implementarea Programului, precum și a rolurilor și responsabilităților acestora. În condițiile în care aceste informații sunt prezentate în capitolul „Analiza situației”, se recomandă restructurarea conținutului Programului prin includerea acestora în capitolul destinat autorităților și instituțiilor responsabile.
	Se acceptă

	
	146. 
	Capitolul „Proceduri de monitorizare, evaluare și raportare” se va completa cu periodicitatea, termenele și responsabilitățile privind prezentarea către Guvern a rapoartelor de monitorizare, evaluare intermediară și evaluare finală, precum și cu descrierea mecanismului de monitorizare și raportare a implementării Programului, în
concordanță cu prevederile proiectului hotărârii Guvernului.
	Se acceptă

	
	147. 
	La Planul de acțiuni:
În rubrica „Instituții responsabile” se va indica autoritatea responsabilă de implementarea acțiunii, iar celelalte instituții vor fi menționate în calitate de parteneri de implementare.
Totodată, Planul de acțiuni va include exclusiv acțiuni care reflectă intervențiile și reformele propuse în domeniul reducerii riscurilor de dezastre naturale. Se vor exclude acțiunile cu caracter recurent sau operațional, care țin de activitatea curentă a autorităților publice.
Se reiterează necesitatea uniformizării formulării indicatorilor de monitorizare.
Pentru actele normative indicatorii vor fi formulați uniform („Lege adoptată”, „Ordin emis”), evitând utilizarea unor formulări diferite pentru același tip de rezultat.
	Se acceptă

	
	148. 
	La Nota de fundamentare:
 Se recomandă actualizarea Notei de fundamentare în conformitate cu versiunea revizuită a Programului, inclusiv completarea argumentării privind fundamentarea financiară.
În final, exprimăm disponibilitatea de a discuta în regim de lucru și de a conveni de comun acord asupra conținutului Programului și propunerilor formulate în prezentul aviz, în scopul asigurării calității documentului de politici elaborat.
	Se acceptă

	Ministerul Energiei
Mesaj in elegiferare din data de 06.07.2026
	149. 
	Lipsă de propuneri 
	Se aceptă

	Institutul de Geologie și
Seismologie al USM
Nr. 42/26 din 07.07.2026
	150. 
	Prin prezenta Institutul de Geologie și Seismologie din cadrul USM (IGS) vă aduce la cunoștință că specialiștii Institutului au examinat proiectul propus spre avizare și propun următoarele pentru îmbunătățirea documentului final, cu introducerea acestora proiectul poate fi aprobat.
Varianta propusă pentru pct. 155. Evaluările Institutului de Geologie și Seismologie indică faptul că o proporție importantă a clădirilor existente aparțin claselor de vulnerabilitate seismică ridicată, fiind construite înaintea aplicării standardelor moderne de proiectare antiseismică, nerespectării tehnologiilor de construcție, ori în baza unor proiecte nereușite.
	Se acceptă

	
	151. 
	Varianta propusă pentru pct. 156. Expunerea la riscul seismic este deosebit de ridicată în municipiul Chișinău, în raioanele
Ungheni, Cahul, și a., unde densitatea populației și concentrarea infrastructurii critice se suprapun cu intensități seismice estimate de 7–8 grade MSK. Vulnerabilitatea este
amplificată de existența unui fond construit îmbătrânit, insuficient evaluat și consolidat seismic, precum și de lipsa hărților actualizate de microzonare pentru numeroase localități.
	Se acceptă

	
	152. 
	158. Cutremurele majore pot afecta în mod disproporționat persoane aflate în situații de vulnerabilitate, inclusiv persoanele vârstnice, cele cu dizabilități, femeile însărcinate și a. În astfel de situații, accesul la adăpost, suport psihosocial și servicii esențiale de sănătate poate fi sever perturbat. Prin urmare, măsurile de pregătire și răspuns la riscul seismic trebuie să integreze explicit și nevoile grupurilor vulnerabile.
	Se acceptă

	Instituția Publica Autoritatea de Meteorologie și Monitoring de Mediu
Nr. 03/1053 din 08.07.2026
	153. 
	Cu referire la solicitarea nr. 05/1 -0512120 din 29 iunie 2026, de a analiza proiectul hotăririi Guvernului cu privire Ia aprobarea Programului nalional de reducere a riscurilor de dezastre naturale pentru anii 2026-2030 (numărul unic 384/MM/2026), autor Ministerul Mediului, I.P. Autoritatea de Meteorologie și Monitoring de Mediu (fostul Serviciul Hidrometeorologic de Stat), comunica faptul că, in cadrul procedurii anterioare de avizare a aceluiași proiect, a prezentat observații și propuneri de modificare și completare. Constatăm că acestea nu au fost preluate și reflectate in versiunea actuală a proiectului transmis spre avizare.
Anexăm prezentei copia scrisorii transmise anterior, care conține observațiile și propunerile I.P. Autoritatea de Meteorologie și Monitoring de Mediu asupra proiectului menționat.
Pagina 45 pct.4 -Temperaturi ridicate, valuri de căldură și arșiță. Definiție și caracteristici generale: a se inlocui cu textul existent cu următorul text :”in Republica Moldova, temperaturile maxime de vară 35C și mai mult sunt considerate indicatori relevanți pentru apariția valurilor de căldură și arșiță"
	Se acceptă

	
	154. 
	Pagina 48, pct. 5 Vînturi puternice, vijelii, vîrtejuri și furtuni cu descărcări electrice. Definiție și caracteristici generale: a se inlocui cu textul existent cu următorul text:"Conform
SHS vînturile puternice sunt rafale cu viteze medii 15 m/s și mai mult..."
	Se acceptă

	
	155. 
	Pagina 49. Impact socio-economic: a se inlocui cu textul existent cu următorul text:"in cazuri extreme, orajele pot produce rafale de vînt de peste 25 m/s, ceea ce le incadrează in categoria evenimentelor meteo extreme"
	Se acceptă

	
	156. 
	Pagina 52, pct 7 Ninsori abundente și viscol. Definilie și caracteristici generale: a se inlocui cu textul existent cu urmitorul text: " Conform Serviciului Hidrometeorologic de Stat (SHS), ninsoarea abundentă reprezintă un fenomen
meteorologic în care cantitatea de precipitalii sub formă de zăpadă constituie 20 mm și mai mult in decurs de 12 ore și mai mult"
	Se acceptă

	
	157. 
	Pagina 54, pct 8 ingheț si ger puternic. Definiție și caracteristici generale: a se inlocui cu textul existent cu următorul text:"Gerul puternic, in schimb, se referă la temperaturi foarte scăzute (sub -20"C) in sezonul rece, cu
potențial de afectare a solului, rețelelor de apă, infrastructurii și sănătății populației vulnerabile"
	Se acceptă

	
	158. 
	Pagina 152, pct 41 din Plan, acțiunea nr. 4.2.5 - se propune excluderea Serviciului Hidrometeorologic de Stat din rubrica ,,instituții responsabile", intrucît instruirea privind evaluarea post-dezastru, al specialiștilor din cadrul autoritaților publice centrale și locale, nu intră in competența instituțională a SHS.
	Nu se acceptă
Deși instruirea privind evaluarea post-dezastru nu reprezintă o atribuție exclusivă a SHS, expertiza tehnică a instituției este relevantă pentru componenta de instruire aferentă fenomenelor hidrometeorologice și climatice. În acest sens, SHS va contribui în calitate de instituție co-responsabilă, fără a avea rol de coordonator al acțiunii.

	Ministerul Infrastructurii și Dezvoltării Regionale
mesaj in elegiferare din data de 08.07.2026

	159. 
	Urmare a examinării repetate a proiectului hotărârii Guvernului cu privire la aprobarea Programului național de reducere a riscurilor de dezastre naturale pentru anii 2026-2030, menționăm că propunerile prezentate prin avizul MIDR nr. 04-2409 din 26.09.2026 au fost integrate în textul proiectului. În acest context, comunicăm lipsa obiecțiilor sau propunerilor suplimentare.
	Se acceptă

	
Ministerul Finanțelor
05/1-05/2120 din 29.06.2026
	160. 
	Ministerul Finanțelor a examinat proiectul de hotărâre privind aprobarea Programului național de reducere a riscurilor de dezastre naturale pentru anii 2026-2030 (număr unic 384/MM/2026), și în limitele competențelor funcționale, comunică următoarele.
La proiectul Programului
Se consideră oportună excluderea expresiilor „stimulente” și „subvenționare” atât din textul Programului, cât și din Planul de acțiuni aferent acestuia, întrucât acestea au un caracter general și acoperă o gamă largă de instrumente de sprijin, fără a preciza în mod explicit măsurile avute în vedere. Lipsa de claritate poate duce la interpretări greșite sau neuniforme, aspecte incompatibile cu cerințele de calitate a unui document de politici publice sau ale unui act normativ. Suplimentar, se menționează că, susținerea dezvoltării unui anumit sector nu ar trebui să se bazeze, ca regulă, pe acordarea de stimulente sau subvenții din Bugetul de Stat, ci pe instituirea unui cadru normativ și economic predictibil, competitiv și favorabil investițiilor.
	Se acceptă

	
	161. 
	La Capitolului VI „Costuri”
La pct. 334. se propune excluderea sintagmei „planificate în Cadrul bugetar pe termen mediu 2026–2028”, întrucât aceasta este nefondată și poate crea o percepție eronată cu privire la sursa de finanțare a măsurilor prevăzute. Cadrul bugetar pe termen mediu reprezintă un instrument de planificare bugetară, care stabilește limite orientative de cheltuieli și priorități de politici publice, fără a constitui, prin el însuși, o sursă de finanțare. În mod corespunzător, aceeași sintagmă urmează a fi exclusă și din Nota de fundamentare, compartimentul 4.2 Impactul financiar și argumentarea
costurilor estimative.
	Se acceptă

	
	162. 
	La pct. 344. se propune revizuirea sumei totale estimate pentru implementarea Programului, în cuantum de 129,8 milioane lei, întrucât aceasta nu corespunde valorii indicate la pct.335. privind distribuția costurilor pe ani și în Planul de acțiuni, care constituie 129,3 milioane lei. Totodată, se vor
ajusta și în tabelul din compartimentul 4.2. al Notei de fundamentare, sumele din coloana „Costuri acoperite din bugetul de stat, mii lei”, întrucât pentru anii 2026-2027 nu corespund cu cele din tabelul 22 „Finanțarea Programului conform obiectivelor specifice” și din Planul de acțiuni, ceea ce cauzează discrepanțe între suma totală estimată reflectată în proiectul Programului și cea din tabelul din Nota de fundamentare. De asemenea, atenționăm asupra faptului că, costurile aferente anilor 2027-2029 se vor regla corespunzător estimărilor prezentate în propunerile pentru elaborarea Cadrului bugetar pe termen mediu pentru anii 2027-2029.
	Se acceptă

	
	163. 
	La Planul de acțiuni
La Obiectivul specific 1.3, acțiunea 1.3.1, textul „Crearea unui mecanism de finanțare a cercetării aplicate privind riscurile climatice și de mediu în parteneriat cu instituții academice și autorități publice (sau consolidare daca acesta exista)” se propune de reformulat cu următorul cuprins:
,,Promovarea cercetării aplicate privind riscurile climatice și de mediu prin parteneriate între instituții academice și autorități publice”, deoarece în varianta propusă de autor, accentul acțiunii nu este pe crearea unui instrument financiar nou, ci pe implementarea efectivă a activităților de cercetare
aplicată prin apeluri de proiecte și parteneriate existente.
	Se acceptă

	
	164. 
	La Obiectivul specific 2.3, termenul de realizare a acțiunii 2.3.1. ,,Desemnarea sau atribuirea funcțiilor de punct focal RRD personalului responsabil din cadrul Ministerului Mediului, Ministerului Sănătății și al instituțiilor subordonate acestora, inclusiv prin valorificarea mecanismelor instituționale existente” planificată în „T I/2026” se propune a fi revizuit sau exclus, având în vedere că termenul indicat este depășit, iar procedura de promovare și aprobare a proiectului nu va permite realizarea acțiunilor în perioada stabilită.
	Se acceptă
Acțiunea a fost exclusă, întrucât desemnarea punctelor focale ține de competența autorităților vizate și nu are un impact direct asupra realizării obiectivelor și rezultatelor Programului.

	
	165. 
	La Nota de fundamentare
În compartimentul 4.2. „Impactul financiar și argumentarea costurilor estimate” se constată că implementarea Programului implică un cost financiar estimativ total de 129 339,0 mii lei, din care 10,03% urmează a fi acoperite din bugetul de stat, 75,63% din asistență externă, iar 14,34% reprezintă costuri neacoperite. În acest context, se atrage atenția că existența unor costuri neacoperite nu oferă certitudine asupra implementării integrale a măsurilor propuse și poate afecta realizarea obiectivelor Programului. Totodată, finanțarea din bugetul de stat poate fi asigurată doar în limita resurselor bugetare disponibile, în cadrul procesului anual de elaborare și aprobare a bugetului de stat și în conformitate cu prioritățile stabilite de Guvern.
Prin urmare, se consideră necesară revizuirea componentei financiare a Programului, prin identificarea surselor de finanțare pentru costurile neacoperite sau, după caz, prin ajustarea măsurilor propuse în funcție de resursele financiare care pot fi estimate în mod realist. De asemenea, oportunitatea includerii unor măsuri condiționate de resurse financiare neidentificate urmează a fi reevaluată, pentru a asigura fezabilitatea și sustenabilitatea implementării Programului.
	Se acceptă parțial.
Menționăm că măsurile pentru care, la etapa elaborării Programului, nu au fost identificate surse de finanțare constituie acțiuni prioritare condiționate de disponibilitatea resurselor financiare, inclusiv prin atragerea asistenței externe și valorificarea oportunităților de finanțare disponibile.
Implementarea acestora va fi realizată etapizat, în funcție de resursele financiare disponibile și prioritățile stabilite de Guvern, iar Planul de acțiuni va putea fi revizuit, după caz, în baza rezultatelor monitorizării și evaluării implementării Programului.

	Centrul Naţional
Anticorupţie 

Nr. 06/2/12446 din 10.07.2026
	166. 
	Prin prezenta, cu referire la proiectul hotărîrii Guvernului cu privire la aprobarea Programului național de reducere a riscurilor de dezastre naturale pentru anii 2026-2030 (număr unic 384/MM/2026), comunicăm următoarele.
Prezentul proiect este un proiect de act normativ exceptat de la expertiza anticorupție, în sensul art. 28 alin. (2) lit. a) din Legea integrității nr. 82/2017. Conform legii prenotate: „Agenții publici și entitățile publice cu drept de inițiativă legislativă, alte entități publice care elaborează și promovează proiecte de acte legislative și normative, precum și Secretariatul Parlamentului, în cazul inițiativelor legislative ale deputaților, au obligația de a supune expertizei anticorupție proiectele de acte, cu excepția documentelor de politici și documentelor de planificare”.
Prin urmare, proiectul prenotat nu se supune expertizei anticorupție
	Se ia act

	Ministerul Dezvoltării
Economice și Digitalizării

Nr.03-2404 din 15.07.2026
	167. 
	Cu referire la proiectul hotărârii Guvernului cu privire la aprobarea Programului național de reducere a riscurilor de dezastre naturale pentru anii 2026-2030 (număr unic 384/MM/2026), transmis în procedură de informare, în limita
competențelor funcționale, reiterăm următoarele.
La Proiectul Programului, pe tot parcursul textului ( pag. 32; pag. 41; pag. 45 și pag.46) cuvintele „comunicații” și „telecomunicații” de substituit cu cuvintele „comunicații electronice”, la forma gramaticală corespunzătoare, reieșind din Legea comunicațiilor electronice nr.72/2025.
	Se acceptă

	Centrul Național de Management al Crizelor
Nr. 3-227 din 13 iulie 2026 
	168. 
	Prin prezenta, Centrul Național de Management al Crizelor (CNMC) informează că a examinat proiectul Hotărârii Guvernului cu privire la aprobarea Programului național de reducere a riscurilor de dezastre naturale pentru anii 2026-2030 (număr unic 384/MM/2026), autor –Ministerul Mediului, și, în limita competențelor funcționale, constată următoarele. Cu referire la Capitolul I, pct. 14, se propune completarea cu textul: ,,Programul este elaborat în concordanță cu prevederile Legii nr. 248/2025 privind managementul situațiilor de criză, contribuind la consolidarea componentei de prevenire, pregătire și răspuns a Sistemului național de management al situațiilor de criză. În acest sens, Programul sprijină dezvoltarea capacităților naționale de identificare, evaluare și monitorizare a riscurilor, consolidare mecanismelor de avertizare timpurie, planificarea bazată pe risc, dezvoltarea capabilităților
instituționale și coordonarea interinstituțională necesare pentru prevenirea, gestionarea și recuperarea în urma situațiilor de criză generate de dezastre naturale.”
	Se acceptă

	
	169. 
	Cu referire la pct. 268, se propune revizuirea acestuia în vederea asigurării concordanței cu prevederile Legii nr. 248/2025 privind managementul situațiilor de criză, cu următorul cuprins: „Centrul Național de Management al Crizelor este autoritatea administrativă centrală din subordinea Guvernului care asigură coordonarea, integrarea și monitorizarea managementului situațiilor de criză la nivel național, pe întreg ciclul de prevenire, pregătire, răspuns și recuperare. În temeiul Legii nr. 248/2025, CNMC coordonează procesul național de evaluare a riscurilor, elaborează Evaluarea Națională de Risc și asigură integrarea evaluărilor sectoriale în planificarea managementului situațiilor de criză, inclusiv în planurile de continuitate și în
documentele strategice sectoriale.” Prin această arhitectură instituțională, CNMC asigură analiza integrată a riscurilor naturale, biologico-sociale, tehnologice și a altor categorii de riscuri relevante, într-o abordare unitară de tip „all-hazards”, evitând fragmentarea instituțională și consolidând fundamentarea deciziilor strategice la nivel național.
	Se acceptă

	
	170. 
	La Capitolul V, pct. 329 subpct. 1) „Îmbunătățirea guvernanței riscurilor climatice și de mediu”, după lit. c), se propune de a introduce două litere noi:
„d) integrarea evaluărilor sectoriale ale riscurilor de dezastre naturale și climatice în Evaluarea Națională de Risc, coordonată de Centrul Național de Management al Crizelor, în vederea fundamentării planificării strategice și a managementului situațiilor de criză la nivel național;
e) consolidarea mecanismelor de schimb de informații și de coordonare interinstituțională între autoritățile publice centrale și locale, prin utilizarea unui cadru comun de evaluare, monitorizare și raportare a riscurilor.”
	Se acceptă

	
	171. 
	La pct. 329 subpct. 3) „Creșterea capacității de anticipare, planificare și reacție rapidă”, după lit. c), se propune introducerea unei litere noi:
„d) asigurarea interoperabilității informațiilor privind riscurile și incidentele între autoritățile competente și Centrul Național de Management al Crizelor, pentru sprijinirea
avertizării timpurii, evaluării situației și coordonării răspunsului în cadrul Sistemului național de management al situațiilor de criză.”
	Se acceptă

	
	172. 
	La pct. 331, se propune completarea ultimului paragraf cu următorul text: „Totodată, implementarea Programului consolidează aplicarea mecanismelor instituite prin Legea nr. 248/2025 privind managementul situațiilor de criză, prin dezvoltarea evaluării integrate a riscurilor, a schimbului interinstituțional de informații și a procesului de planificare bazată pe riscuri, coordonate la nivel național de Centrul Național de Management al Crizelor.”
	Se acceptă

	
	173. 
	La pct. 332, se propune după prima propoziție introducerea frazei: „Programul contribuie la implementarea mecanismelor naționale de management al situațiilor de criză prin dezvoltarea evaluărilor sectoriale de risc, integrarea acestora în Evaluarea Națională de Risc și utilizarea rezultatelor în procesul de planificare strategică și operațională, în conformitate cu Legea nr. 248/2025 privind managementul situațiilor de criză.”
	Se acceptă

	
	174. 
	La Capitolul IX, pct. 354, se propune după ultima propoziție, introducerea unui alineat nou: „Rezultatele monitorizării privind evoluția riscurilor, vulnerabilităților și capacităților
instituționale vor fi puse la dispoziția Centrului Național de Management al Crizelor, în condițiile Legii nr. 248/2025 privind managementul situațiilor de criză, pentru integrarea acestora în procesul de evaluare națională a riscurilor și în planificarea managementului situațiilor de criză.”
	Nu se acceptă. 
Prevederea propusă dublează cadrul general de monitorizare și raportare stabilit prin HG nr. 386/2020. Conform Regulamentului, monitorizarea implementării Programului se realizează în baza procedurilor de raportare prevăzute în documentul de politici, iar rezultatele sunt reflectate în rapoarte de progres. Totodată, pct. 82 prevede publicarea rapoartelor pe pagina web oficială a autorității responsabile.

	
	175. 
	La pct. 355, după criteriul privind impactul, se propune introducerea unui criteriu suplimentar: „contribuția Programului la consolidarea capacităților naționale de prevenire, pregătire și management al situațiilor de criză, inclusiv prin dezvoltarea mecanismelor de evaluare a riscurilor și de coordonare interinstituțională.”
	Se acceptă 
Urmare a ajustării textului Programului, informația se regaseste in pct. 321 

	
	176. 
	La pct. 356, se propune după pct. 338.1 completarea cu următorul text: „Centrul Național de Management al Crizelor utilizează informațiile și rezultatele monitorizării Programului în procesul de actualizare a Evaluării Naționale de Risc și pentru fundamentarea măsurilor de prevenire, pregătire și răspuns în cadrul Sistemului național de management al situațiilor de criză, în conformitate cu competențele prevăzute de Legea nr. 248/2025 privind managementul situațiilor de criză.”
	Se acceptă

	
	177. 
	La pct. 357, se propune, la mecanismele de transparență, după pct. 339.2, completarea cu următorul text: „Facilitarea schimbului de date și informații relevante între autoritățile
responsabile de implementarea Programului și Centrul Național de Management al Crizelor, în vederea asigurării unei monitorizări integrate a riscurilor și evitării duplicării proceselor de raportare.”
	Nu se acceptă. 
Propunerea excedează obiectul de reglementare al Programului. Mecanismele de schimb de date și cooperare instituțională dintre autoritățile publice și Centrul Național de Management al Crizelor sunt reglementate de Legea nr. 248/2025 privind managementul situațiilor de criză, iar Programul, în conformitate cu HG nr. 386/2020, stabilește mecanismele de monitorizare, evaluare și transparență privind implementarea documentului de politici, fără a institui obligații operaționale suplimentare de raportare sau schimb de informații între autorități. Introducerea unei asemenea prevederi ar conduce la dublarea cadrului normativ existent și ar depăși limitele de reglementare ale documentului de politici publice.

	
	178. 
	La pct. 358, se propune reformularea ultimei propoziții și expunerea în următoarea redacție: „În acest mod, procesul de monitorizare și evaluare va fi participativ, transparent și orientat spre rezultate, asigurând implementarea eficientă a Programului, precum și valorificarea rezultatelor acestuia în procesul național de evaluare a riscurilor și de management al situațiilor de criză. În aceste condiții, proiectul poate fi susținut, cu luarea în considerare a observațiilor și propunerilor expuse în prezentul aviz.
	Se acceptă

	
Ministerul Justiţiei
19.07.2026 nr. 04/2-8070

	179. 
	Cu referire la proiectul de hotărâre a Guvernului cu privire la aprobarea Programului național de reducere a riscurilor de dezastre naturale pentru anii 2026-2030 (număr unic 384/MM/2026), comunicăm următoarele.
Potrivit notei de fundamentare, proiectul hotărârii transpune în practică prevederile principalelor documente de politici în domeniul protecției mediului și dezvoltării durabile, inclusiv obiectivele și direcțiile de acțiune prevăzute în Strategia națională de reducere a riscurilor dezastrelor pentru perioada 2024-2030 (SNRRD 2024-2030), aprobată prin Hotărârea Guvernului nr. 804/2024.
	Se acceptă

	
	180. 
	Totodată, proiectul a fost elaborat și în conformitate cu prevederile Programului național de aderare a Republicii Moldova la Uniunea Europeană pentru anii 2025–2029, aprobat prin Hotărârea Guvernului nr. 306/2025, care stabilește acțiunile și termenele concrete pentru transpunerea legislației europene în dreptul intern. Această acțiune se regăsește în Clusterul 4 „Mediu, climă, energie și infrastructură”, Anexa A.
	Se acceptă

	
	181. 
	Pe plan redacțional sub aspectul respectării normelor de tehnică legislativă, sunt de semnalat următoarele observații și sugestii: La proiectul hotărârii, în pct. 1, cuvintele „conform anexei” se vor substitui cu textul „(se anexează)”.
	Se acceptă 

	
	182. 
	La proiectul Programului:
Cu titlu de remarcă generală atenționăm că, potrivit pct. 7 din Regulamentul cu privire la planificare strategică, aprobat prin Hotărârea Guvernului nr. 386/2020, la fundamentarea, elaborarea, avizarea, consultarea și aprobarea documentelor de politici publice se aplică regulile și cerințele înaintate față de actele normative, în conformitate cu Legea nr. 100/2017 cu privire la actele normative. În parafa de aprobare textul „nr._______ din /2026” se va substitui cu textul „nr. ___/2026”, ținând cont de prevederile art. 42 alin. (5) și art. 55 alin. (5) din Legea nr. 100/2017, conform cărora la indicarea datei de adoptare a actului normativ se indică numărul de ordine, ca element de identificare, la care se adaugă anul în care a fost adoptat, aprobat sau emis acesta, fiind despărțite de o bară „/”.
	Se acceptă

	
	183. 
	La pct. 4, având în vedere că Republica Moldova a aderat la Cadrul de la 2 Sendai pentru Reducerea Riscurilor de Dezastre 2015-2030 în calitate de stat membru al Organizației Națiunilor Unite (ONU) în momentul adoptării oficiale a acestui document, în cadrul celei de-a treia Conferințe Mondiale a ONU privind Reducerea Riscurilor de Dezastre, desfășurată în perioada 14–18 martie 2015 la Sendai, Japonia, recomandăm autorului să reformuleze expresia „aderă la”, întrucât folosește prezentul continuu („aderă”) și nu indică perioada istorică exactă a evenimentului.
	Se acceptă

	
	184. 
	La pct. 5, conținutul de la Figura 1 se va prezenta obligatoriu în limba română, având în vedere art. 54 alin. (1) din Legea nr. 100/2017, potrivit căruia textul proiectului se elaborează în limba română. În cazul în care se impune folosirea unor
termeni şi expresii din alte limbi, se indică, după caz, corespondentul acestora în limba română. Totodată, cuvântul „Figura” urmează a fi succedat de abrevierea „nr.” și numerotarea corespunzătoare (observație valabilă și pentru tabele în tot textul proiectului).
	Se acceptă

	
	185. 
	La pct. 6, se vor exclude ca inutile textele în limba engleză. Remarcăm că, explicarea abrevierilor se efectuează la prima utilizare în text (a se vedea art. 54 alin. (1) lit. i) din Legea nr. 100/2017). În acest context, se va revizui utilizarea abrevierilor AMM, IGSU, MAIA, DRR, DRM (observație valabilă pentru conținutul întregului proiect).
	Se acceptă

	
	186. 
	La pct. 12, referințele la hotărârile Guvernului se vor face fără utilizarea abrevierii „H.G.”, aceste fiind exprimate cu indicarea denumirii depline, a numărului de ordine și anului adoptării, conform următorului exemplu: „Hotărârea Guvernului nr. 592/2019 cu privire la aprobarea Programului de ecologizare a întreprinderilor mici și mijlocii” (observație valabilă pentru toate cazurile similare).
Obiectivele specifice se vor revizui, deoarece nu toate au fost formulate conform criteriilor SMART.
	Se acceptă

	
	187. 
	La capitolul IX, întru asigurarea unei succesiuni logice a prevederilor și realizarea unei armonii interioare a actului, conținutul capitolului se va reformula, respectând consecutivitatea elementelor structurale.
Cu titlu de recomandare generală, însemnarea elementelor structurale ale proiectului Programului se va revizui prin prisma art. 52 din Legea nr. 100/2017, conform cărora „(1) Punctul este elementul structural de bază al hotărârilor Guvernului, al actelor normative ale autorităţilor administrației publice centrale de specialitate, ale autorităţilor publice autonome, ale autorităţilor unităţii teritoriale autonome cu statut juridic special şi ale autorităţii administraţiei publice locale. (2) Punctele, de regulă, nu au denumire, sunt expuse fără utilizarea cuvântului „punct” şi se însemnează consecutiv cu numere ordinare, exprimate prin cifre arabe, urmate de punct, începând cu primul și terminând cu ultimul, de la începutul şi până la sfârşitul actului normativ, iar pentru interpretare corectă și aplicare comodă,
3 punctele pot fi divizate în subpuncte care se numerotează prin adăugarea consecutivă a cifrelor arabe, până la gradul de detaliere necesar.” (după următorul model: 1., 1.1., 1.1.1., 1.1.2., 1.1.3 etc.).
	Se acceptă
Capitolul IX a fost reformulat conform respectând consecutivitatea elementelor structurale.

	
	188. 
	Cu referire la proiectul Planului de acțiuni:
La parafa de aprobare textul „Anexa nr. 1 la Hotărârea Guvernului nr..../2026” se va substitui cu textul „Anexă la Programul național de reducere ariscurilor de dezastre naturale pentru anii 2026-2030”, întrucât Planul de acțiuni
constituie singură anexă la Program, dar nu la hotărâre.
În altă ordine de idei, semnalăm că acțiunile necesită să fie redate cu claritate, incluzând măsuri concrete ce urmează a fi realizate pe termen scurt și mediu pentru atingerea obiectivelor specifice ale Programului. La rubrica „Instituție responsabilă” se va ține cont că entitățile care nu se află
în subordinea Guvernului nu pot fi obligate de Guvern să exercite anumite acțiuni, fiind posibilă indicarea acestora în calitate de parteneri (valabil și pentru APL).
Concomitent, menționăm că pentru fiecare acțiune propusă urmează a fi desemnată autoritatea publică/instituția responsabilă, în funcție de rolul-cheie sau atribuția ce-i revine întru implementarea acțiunii respective din plan. Autoritatea/instituția indicată în prim plan urmează să coordoneze implementarea acțiunii, iar celelalte instituții, care contribuie la realizarea acțiunii, vor fi indicate în ordinea
descrescătoare conform importanței în implicarea pentru realizarea acesteia, iar la rubrica parteneri, urmează a fi incluși actori relevanți, eventual, din mediul de afaceri, partenerii de dezvoltare.
	Se acceptă parțial 
Planul de acțiuni a fost revizuit pentru a asigura formularea mai clară a acțiunilor și desemnarea unei autorități publice responsabile pentru coordonarea implementării fiecărei acțiuni, iar instituțiile implicate vor fi indicate în ordinea contribuției lor la realizarea acesteia.
Totodată, obiecția privind desemnarea unei singure autorități responsabile nu poate fi acceptată integral, întrucât o parte semnificativă a acțiunilor prevăzute în Planul de acțiuni au un caracter intersectorial și implică, prin natura lor, exercitarea competențelor legale ale mai multor autorități publice.



